title: Euroopan keskuspankin päätös (EU) 2016/811, annettu 28 päivänä huhtikuuta 2016, kohdennettuihin pitempiaikaisiin rahoitusoperaatioihin liittyvistä toimenpiteistä annetun päätöksen EKP/2014/34 muuttamisesta (EKP/2016/11)

text:
                  21.5.2016

                  FI

                  Euroopan unionin virallinen lehti

                  L 132/129

            EUROOPAN KESKUSPANKIN PÄÄTÖS (EU) 2016/811,
      annettu 28 päivänä huhtikuuta 2016,
      kohdennettuihin pitempiaikaisiin rahoitusoperaatioihin liittyvistä toimenpiteistä annetun päätöksen EKP/2014/34 muuttamisesta (EKP/2016/11)
      EUROOPAN KESKUSPANKIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
      ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan, 12.1 artiklan, 18.1 artiklan toisen luetelmakohdan ja 34.1 artiklan toisen luetelmakohdan,
      ottaa huomioon eurojärjestelmän rahapolitiikan kehyksen täytäntöönpanosta 19 päivänä joulukuuta 2014 annetut Euroopan keskuspankin suuntaviivat (EU) 2015/510 (EKP/2014/60) (1),
      sekä katsoo seuraavaa:

                  (1)

                  Suuntaviivojen (EU) 2015/510 (EKP/2014/60) 1 artiklan 4 kohdan mukaan EKP:n neuvosto voi milloin tahansa muuttaa niitä keinoja, välineitä, vaatimuksia, kriteerejä ja menettelyjä, joilla eurojärjestelmän rahapoliittisia operaatioita toteutetaan.

                  (2)

                  EKP:n neuvosto hyväksyi 29 päivänä heinäkuuta 2014 päätöksen EKP/2014/34 (2) hintavakauden ylläpitämistä koskevan tehtävänsä mukaisesti sekä sellaisten toimien puitteissa, joilla parannetaan rahapolitiikan välittymismekanismin toimintaa tukemalla luotonantoa reaalitaloudelle. Tässä päätöksessä säädettiin kahden vuoden aikana toteutettavasta kohdennettujen pitkäaikaisten rahoitusoperaatioiden (jäljempänä ’TLTRO-ohjelma’) sarjasta.

                  (3)

                  EKP:n neuvosto päätti 10 päivänä maaliskuuta 2016 toteuttaa uuden sarjan kohdennettuja pitkäaikaisia rahoitusoperaatiota (jäljempänä ’TLTRO II’) EKP:n kasvua tukevan rahapolitiikan tukemiseksi sekä rahapolitiikan välittymismekanismin lujittamiseksi tarjoamalla lisäkannustimia luotonannolle reaalitaloudelle. Näiden TLTRO II -operaatioiden ehdot vahvistetaan erillisessä päätöksessä. Jotta luottolaitokset pystyisivät maksamaan takaisin TLTRO-ohjelman puitteissa lainaamansa määrät sekä lainamaan TLTRO II -operaatioiden puitteissa, EKP:n neuvosto päätti ottaa käyttöön lisämahdollisuuden maksaa TLTRO-lainat takaisin vapaaehtoisesti kesäkuussa 2016.

                  (4)

                  EKP:n neuvosto päätti lisäksi, että lisäraportointia ei vaadita osallistujilta, jotka ovat toimittaneet syyskuun 2016 pakollisen aikaistetun takaisinmaksun laskemiseksi tarvittavat tiedot.

                  (5)

                  Jotta luottolaitoksille varattaisiin riittävästi aikaa ensimmäistä TLTRO II -operaatiota koskevien operatiivisten valmistelujen toteuttamiseen, tämän päätöksen olisi tultava voimaan niin pian kuin mahdollista.

                  (6)

                  Tästä syystä päätöstä EKP/2014/34 olisi muutettava vastaavasti,

            ON HYVÄKSYNYT TÄMÄN PÄÄTÖKSEN:
      1 artikla
      Muutokset
      Muutetaan päätös EKP/2014/34 seuraavasti:

                  1)

                  Korvataan 6 artikla seuraavasti:
                  ”6 artikla
                  Aikaistettu takaisinmaksu
                  1.   Osallistujilla on 24 kuukauden kuluttua kustakin kohdennetusta pitempiaikaisesta rahoitusoperaatiosta mahdollisuus puolivuosittain pienentää kohdennettujen pitempiaikaisten rahoitusoperaatioiden määrää tai lopettaa operaatio ennen maturiteettia, sanotun kuitenkaan rajoittamatta 2 kohdan soveltamista. Aikaistetun takaisinmaksun päivämäärät osuvat eurojärjestelmän täsmentämällä tavalla eurojärjestelmän perusrahoitusoperaation maksujen suorituspäiviksi.
                  2.   Osallistujilla on myös mahdollisuus pienentää kohdennettujen pitempiaikaisten rahoitusoperaatioiden määrää tai päättää ne ennen eräpäivää Euroopan keskuspankin päätöksen (EU) 2016/810 (EKP/2016/10) (*) nojalla toteutetun ensimmäisen kohdennetun pitempiaikaisen rahoitusoperaation maksun suorituspäivänä. Jos osallistuja haluaa käyttää aikaistettua takaisinmaksua koskevaa menettelyä mainittuna ensimmäisenä takaisinmaksun päivämääränä, sen on ilmoitettava asianomaiselle kansalliselle keskuspankille aikeestaan maksaa luotto takaisin aikaistettua takaisinmaksua koskevassa menettelyssä aikaistetun takaisinmaksun päivämääränä viimeistään kolme viikkoa ennen kyseistä aikaistetun takaisinmaksun päivämäärää. Tällainen ilmoitus tulee osallistujaa sitovaksi kolme viikkoa ennen siinä tarkoitettua aikaistetun takaisinmaksun päivämäärää. Epäselvyyksien välttämiseksi kesäkuussa 2016 toteutettavissa kohdennetuissa pitempiaikaisissa rahoitusoperaatioissa käytettävissä oleva 4 artiklan 3 kohdan mukaisesti laskettava lisälainakiintiö määritetään maaliskuusta 2015 toteutetuissa kohdennetuissa pitempiaikaisissa rahoitusoperaatioissa lainattujen määrien perusteella; näistä määristä ei vähennetä ensimmäisenä aikaistetun takaisinmaksun päivämääränä takaisin maksettuja määriä.
                  3.   Jos osallistuja haluaa käyttää aikaistettua takaisinmaksua koskevaa menettelyä minä tahansa muuna aikaistetun takaisinmaksun päivämääränä, sen on ilmoitettava asianomaiselle kansalliselle keskuspankille aikeestaan maksaa luotto takaisin aikaistettua takaisinmaksua koskevassa menettelyssä aikaistetun takaisinmaksun päivämääränä viimeistään kaksi viikkoa ennen kyseistä aikaistetun takaisinmaksun päivämäärää. Tällainen ilmoitus tulee osallistujaa sitovaksi kaksi viikkoa ennen siinä tarkoitettua aikaistetun takaisinmaksun päivämäärää.
                  4.   Jos osallistuja ei suorita aikaistettua takaisinmaksun koskevan menettelyn mukaista määrää lainkaan tai suorittaa sen vain osittain, osallistujalle voidaan määrätä taloudellinen seuraamus. Soveltuvat taloudelliset seuraamukset lasketaan Euroopan keskuspankin suuntaviivojen (EU) 2015/510 (EKP/2014/60) (**) liitteen VII mukaisesti ja niiden on vastattava taloudellisia seuraamuksia, joita määrätään tapauksissa, joissa on rikottu rahapoliittisten käänteisoperaatioiden yhteydessä velvollisuutta huolehtia koko operaation ajan vakuuksien riittävyydestä ja suorittaa vastapuolelle jaettua määrää vastaavat maksusuoritukset. Taloudellisten seuraamusten määrääminen ei vaikuta kansallisen keskuspankin oikeuteen käyttää suuntaviivojen (EU) 2015/510 (EKP/2014/60) 166 artiklassa laiminlyöntitapauksia varten vahvistettuja keinoja.

                     (*)  Euroopan keskuspankin päätös (EU) 2016/810, annettu 28 päivänä huhtikuuta 2016, toisesta kohdennettujen pitempiaikaisten rahoitusoperaatioiden sarjasta (EKP/2016/10) (EUVL L 132, 21.5.2016, s. 107)."

                     (**)  Euroopan keskuspankin suuntaviivat (EU) 2015/510, annettu 19 päivänä joulukuuta 2014, eurojärjestelmän rahapolitiikan kehyksen täytäntöönpanosta (EKP/2014/60) (EUVL L 91, 2.4.2015, s. 3).”"

                  2)

                  korvataan 7 artiklan 1 ja 2 kohta seuraavasti:
                  ”1.   Sellaisten kohdennettujen pitempiaikaisten rahoitusoperaatioiden osallistujien, joiden kumulatiivinen huomioon otettava nettolainananto ajanjaksolla 1.5.2014–30.4.2016 on pienempi kuin niihin sovellettava vertailuarvo 30.4.2016, on maksettava kohdennetussa pitempiaikaisessa rahoitusoperaatiossa saamansa aloituslaina ja lisälainat kokonaan takaisin 28.9.2016, ellei eurojärjestelmä määrää jotain muuta maksupäivää. Tekniset laskukaavat ovat liitteessä I.
                  2.   Jos osallistujan lisäkiintiöön perustuvan lainan kokonaismäärä ylittää maaliskuun 2015 ja kesäkuun 2016 välisenä aikana toteutetuissa kohdennetuissa pitempiaikaisissa rahoitusoperaatioissa lisäkiintiön, joka on laskettu kiintiönmäärityksen viitekuukautena olevan huhtikuun 2016 mukaan, tämän lisälainan määrä on maksettava 28.9.2016, ellei eurojärjestelmä määrää jotain muuta maksupäivää. Tekniset laskukaavat ovat liitteessä I.”

                  3)

                  Korvataan 7 artiklan 5 kohta seuraavasti:
                  ”5.   Jos osallistuja ei suorita aikaistettua takaisinmaksua koskevan menettelyn mukaista määrää lainkaan tai suorittaa sen vain osittain takaisinmaksupäivään mennessä, sille voidaan määrätä taloudellinen seuraamus. Soveltuvat taloudelliset seuraamukset lasketaan suuntaviivojen (EU) 2015/510 (EKP/2014/60) liitteen VII mukaisesti ja niiden on vastattava taloudellisia seuraamuksia, joita määrätään tapauksissa, joissa on rikottu rahapoliittisten käänteisoperaatioiden yhteydessä velvollisuutta huolehtia koko operaation ajan vakuuksien riittävyydestä ja suorittaa vastapuolelle jaettua määrää vastaavat maksusuoritukset Sanktioiden määrääminen ei vaikuta kansallisen keskuspankin oikeuteen käyttää suuntaviivojen (EU) 2015/510 (EKP/2014/60) 166 artiklassa laiminlyöntitapauksia varten vahvistettuja keinoja.”

                  4)

                  Korvataan 8 artiklan 4 kohta seuraavasti:
                  ”4.   Niin kauan kuin kohdennettuun pitempiaikaiseen rahoitusoperaatioon osallistuvalla laitoksella on kohdennettuun pitempiaikaiseen rahoitusoperaatioon perustuvaa luottokantaa, sen on toimitettava täytetyt raportointipohjat neljännesvuosittain 1 kohdan mukaisesti siihen saakka, kunnes kaikki 7 artiklan mukaisen pakollisen takaisinmaksuvelvoitteen määrittämiseksi tarvittavat tiedot on toimitettu.”

                  5)

                  Korvataan 8 artiklan 8 kohta seuraavasti:
                  ”8.   Kohdennettujen pitempiaikaisten rahoitusoperaatioiden osallistujien on toteutettava vuosittain 1 kohdan mukaisesti raportoitujen tietojen täsmällisyyttä koskeva tarkastus, lukuun ottamatta tapauksia joissa osallistuja on maksanut 6 artiklan 2 kohdan mukaisesti koko kohdennettuihin pitempiaikaisiin rahoitusoperaatioihin perustuvan lainakannan. Tämän tarkastuksen voi suorittaa vuosittaisen tilintarkastuksen yhteydessä ja sen voi suorittaa ulkopuolinen tilintarkastaja. Osallistujat voivat käyttää ulkopuolisen tilintarkastajan sijasta vastaavia eurojärjestelmän hyväksymiä järjestelyjä. Tämän tarkastuksen tuloksesta on ilmoitettava osallistujan kansalliselle keskuspankille. Jos osallistuja kuuluu TLTRO-ryhmään, tuloksesta on ilmoitettava TLTRO-ryhmän jäsenten kansallisille keskuspankeille. Tämän kohdan mukaisesti tehtyjen tarkastusten yksityiskohtaiset tulokset on osallistujan kansallisen keskuspankin pyynnöstä toimitettava kyseiselle kansalliselle keskuspankille, ja jos osallistuja kuuluu ryhmään, tämän jälkeen myös TLTRO-ryhmän jäsenten kansallisille keskuspankeille.”

            2 artikla
      Voimaantulo
      Tämä päätös tulee voimaan 3 päivänä toukokuuta 2016.

         Tehty Frankfurt am Mainissa 28 päivänä huhtikuuta 2016.

               EKP:n puheenjohtaja

            Mario DRAGHI

         (1)  EUVL L 91, 2.4.2015, s. 3.

         (2)  Päätös EKP/2014/34, annettu 29 päivänä heinäkuuta 2014, kohdennettuihin pitempiaikaisiin rahoitusoperaatioihin liittyvistä toimenpiteistä (EUVL L 258, 29.8.2014, s. 11).


title: Neuvoston päätös (EU) 2015/1791, annettu 5 päivänä lokakuuta 2015, alueiden komitean italialaisen varajäsenen nimeämisestä

text:
               7.10.2015

               FI

               Euroopan unionin virallinen lehti

               L 260/27

         NEUVOSTON PÄÄTÖS (EU) 2015/1791,
   annettu 5 päivänä lokakuuta 2015,
   alueiden komitean italialaisen varajäsenen nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta, 5 päivänä helmikuuta ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä kaudeksi, joka alkaa 26 päivänä tammikuuta 2015 ja päättyy 25 päivänä tammikuuta 2020.

               (2)

               Alueiden komiteassa on vapautunut varajäsenen paikka Onofrio INTRONAn toimikauden päätyttyä.

         ON TEHNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Roberto CIAMBETTI, Consigliere e Presidente del Consiglio regionale della Regione Veneto

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 5 päivänä lokakuuta 2015.

            Neuvoston puolesta

            Puheenjohtaja

         N. SCHMIT

      (1)  EUVL L 20, 27.1.2015, s. 42.

      (2)  EUVL L 31, 7.2.2015, s. 25.

      (3)  EUVL L 159, 25.6.2015, s. 70.


title: Neuvoston päätös (YUTP) 2016/2231, annettu 12 päivänä joulukuuta 2016, Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta

text:
               12.12.2016

               FI

               Euroopan unionin virallinen lehti

               LI 336/7

         NEUVOSTON PÄÄTÖS (YUTP) 2016/2231,
   annettu 12 päivänä joulukuuta 2016,
   Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 20 päivänä joulukuuta 2010 päätöksen 2010/788/YUTP (1).

               (2)

               Neuvosto antoi 17 päivänä lokakuuta 2016 päätelmät, joissa se ilmaisi vakavan huolensa Kongon demokraattisen tasavallan poliittisen tilanteen vuoksi. Neuvosto tuomitsi erityisen jyrkästi 19 ja 20 päivänä syyskuuta Kinshasassa tapahtuneet äärimmäiset väkivaltaisuudet sekä totesi, että kyseiset teot kärjistivät entisestään umpikujaa, johon maa on joutunut sen vuoksi, ettei presidentinvaaleja järjestetty perustuslain mukaisessa määräajassa eli 20 päivään joulukuuta 2016 mennessä.

               (3)

               Neuvosto korosti, että jotta ilmapiiri olisi vuoropuhelulle ja vaalien järjestämiselle otollinen, Kongon demokraattisen tasavallan hallituksen on sitouduttava selvästi varmistamaan, että ihmisoikeuksia kunnioitetaan ja oikeusvaltioperiaatetta noudatetaan, ja lopetettava kaikenlainen oikeuslaitoksen käyttäminen poliittisena välineenä. Lisäksi se kehotti kaikkia sidosryhmiä pidättymään väkivallan käytöstä.

               (4)

               Neuvosto ilmoitti myös olevansa valmis käyttämään hyväksi kaikkia saatavillaan olevia keinoja, mukaan lukien rajoittavat toimenpiteet niitä kohtaan, jotka ovat vastuussa vakavista ihmisoikeusloukkauksista, yllyttävät väkivaltaan tai yrittävät estää kriisin ratkaisemisen yhteisymmärrykseen perustuvalla ja rauhanomaisella tavalla, joka kunnioittaa Kongon demokraattisen tasavallan kansan toivetta valita omat edustajansa.

               (5)

               Päätös 2010/788/YUTP olisi näin ollen muutettava tämän mukaisesti.

               (6)

               Unionin lisätoimet ovat tarpeen tiettyjen toimenpiteiden panemiseksi täytäntöön,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/788/YUTP seuraavasti:

               1)

               Korvataan 3 artikla seuraavasti:
               ”3 artikla
               1.   Jäljempänä 4 artiklan 1 kohdassa sekä 5 artiklan 1 ja 2 kohdassa säädetyt rajoittavat toimenpiteet kohdistetaan pakotekomitean nimeämiin henkilöihin ja yhteisöihin sen johdosta, että nämä ovat ryhtyneet toimiin, jotka vaarantavat Kongon demokraattisen tasavallan rauhaa, vakautta tai turvallisuutta, tai tukevat tällaisia toimia. Tällaisiin toimiin kuuluvat:

                           a)

                           edellä 1 artiklassa tarkoitetun aseidenvientikiellon ja siihen liittyvien toimenpiteiden rikkominen;

                           b)

                           toimiminen Kongon demokraattisessa tasavallassa toimivien ulkomaisten aseellisten ryhmien poliittisina johtajina ja sotilasjohtajina, jotka estävät näihin ryhmiin kuuluvien taistelijoiden aseistariisunnan ja vapaaehtoisen kotiuttamisen tai uudelleensijoittamisen;

                           c)

                           toimiminen kongolaisten puolisotilaallisten joukkojen, myös Kongon demokraattisen tasavallan ulkopuolelta tukea saavien, poliittisina johtajina ja sotilasjohtajina, jotka estävät taistelijoidensa osallistumisen aseistariisunta-, demobilisaatio- ja sopeuttamisprosesseihin;

                           d)

                           lasten värvääminen aseellisiin selkkauksiin tai heidän käyttämisensä niissä Kongon demokraattisessa tasavallassa sovellettavan kansainvälisen oikeuden vastaisesti;

                           e)

                           osallistuminen sellaisten tekojen suunnitteluun, johtamiseen tai toteuttamiseen Kongon demokraattisessa tasavallassa, jotka ovat tapauksesta riippuen ihmisoikeusloukkauksia tai -rikkomuksia taikka kansainvälisen humanitaarisen oikeuden loukkauksia, mukaan lukien siviileihin kohdistuvat teot kuten tappaminen ja vammauttaminen, raiskaukset ja muu seksuaalinen väkivalta, kaappaukset, pakkosiirrot sekä kouluihin ja sairaaloihin kohdistuvat hyökkäykset;

                           f)

                           humanitaarisen avun saamisen tai jakamisen estäminen Kongon demokraattisessa tasavallassa;

                           g)

                           sellaisten henkilöiden tai yhteisöjen, aseelliset ryhmät ja rikollisverkostot mukaan lukien, tukeminen, jotka osallistuvat vakautta vaarantaviin toimiin Kongon demokraattisessa tasavallassa luonnonvarojen, mukaan lukien kulta, tai luonnonvaraisten eläinten ja kasvien taikka niistä saatavien tuotteiden laittomalla hyödyntämisellä tai kaupalla;

                           h)

                           toimiminen nimetyn henkilön tai yhteisön puolesta tai tämän johdolla taikka nimetyn henkilön tai yhteisön omistuksessa tai määräysvallassa olevan yhteisön puolesta tai sen johdolla;

                           i)

                           MONUSCOn rauhanturvaajiin tai Yhdistyneiden Kansakuntien henkilöstöön kohdistuvien hyökkäysten suunnittelu, johtaminen, rahoittaminen tai niihin osallistuminen;

                           j)

                           rahoitustuen tai aineellisen tai teknisen tuen taikka tavaroiden tai palvelujen tarjoaminen nimetylle henkilölle tai yhteisölle.

                     Tämän kohdan soveltamisalaan kuuluvat henkilöt ja yhteisöt luetellaan liitteessä I.
               2.   Jäljempänä 4 artiklan 1 kohdassa sekä 5 artiklan 1 ja 2 kohdassa säädetyt rajoittavat toimenpiteet kohdistetaan henkilöihin ja yhteisöihin, jotka

                           a)

                           estävät yhteisymmärrykseen perustuvan ja rauhanomaisen ratkaisun vaalien järjestämiseksi Kongon demokraattisessa tasavallassa muun muassa väkivaltaisuuksilla, sortotoimilla tai väkivaltaan yllyttämällä taikka horjuttamalla oikeusvaltiota;

                           b)

                           osallistuvat sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia Kongon demokraattisessa tasavallassa;

                           c)

                           ovat lähellä a ja b alakohdassa tarkoitettuja henkilöitä ja yhteisöjä

                     ja jotka luetellaan liitteessä II.”

               2)

               Korvataan 4 artikla seuraavasti:
               ”4 artikla
               1.   Jäsenvaltioiden on toteutettava tarvittavat toimenpiteet estääkseen 3 artiklassa tarkoitettujen henkilöiden pääsyn alueelleen ja kauttakulun alueensa kautta.
               2.   Edellä oleva 1 kohta ei velvoita jäsenvaltiota kieltämään omien kansalaistensa pääsyä alueelleen.
               3.   Tämän artiklan 1 kohtaa ei sovelleta 3 artiklan 1 kohdassa tarkoitettuihin henkilöihin

                           a)

                           jos pakotekomitea toteaa etukäteen tapauskohtaisesti, että tällainen alueelle pääsy tai kauttakulku on perusteltua humanitaarisista syistä, uskonnolliset syyt mukaan lukien;

                           b)

                           jos pakotekomitea toteaa, että poikkeus edistäisi Yhdistyneiden Kansakuntien turvallisuusneuvoston asiaan liittyvien päätöslauselmien tavoitteita eli rauhaa ja kansallista sovintoa Kongon demokraattisessa tasavallassa sekä alueen vakautta;

                           c)

                           jos pakotekomitea antaa etukäteen ja tapauskohtaisesti luvan sellaisten henkilöiden kauttakululle, jotka palaavat sen valtion alueelle, jonka kansalaisia he ovat, tai osallistuvat toimiin, joiden tarkoituksena on saattaa vakaviin ihmisoikeusloukkauksiin tai kansainvälisen humanitaarisen oikeuden loukkauksiin syyllistyneet henkilöt oikeuden eteen; tai

                           d)

                           jos alueelle pääsy tai kauttakulku on välttämätöntä oikeudellisen prosessin suorittamiseksi.

                     Jos jäsenvaltio tämän kohdan nojalla antaa pakotekomitean nimeämille henkilöille luvan päästä alueelleen tai kulkea sen kautta, lupa on rajoitettava koskemaan ainoastaan sitä tarkoitusta, johon se myönnetään, ja niitä henkilöitä, joita se koskee.
               4.   Tämän artiklan 1 kohta ei vaikuta 3 artiklan 2 kohdassa tarkoitettuihin henkilöihin tapauksissa, joissa jokin kansainvälisen oikeuden velvoite sitoo jäsenvaltiota, etenkin

                           a)

                           kansainvälisen hallitustenvälisen järjestön isäntämaana;

                           b)

                           Yhdistyneiden Kansakuntien koolle kutsuman tai sen puitteissa järjestettävän kansainvälisen konferenssin isäntämaana;

                           c)

                           erioikeuksien ja vapauksien myöntämistä koskevan monenvälisen sopimuksen nojalla; tai

                           d)

                           Pyhän istuimen (Vatikaanivaltion) ja Italian välillä vuonna 1929 tehdyn sopimuksen (lateraanisopimus) nojalla.

                     5.   Edellä olevan 4 kohdan katsotaan soveltuvan myös silloin, kun jäsenvaltio toimii Euroopan turvallisuus- ja yhteistyöjärjestön (Etyj) isäntämaana.
               6.   Jos jäsenvaltio myöntää poikkeuksen 4 tai 5 kohdan nojalla, sen on ilmoitettava tästä neuvostolle asianmukaisesti.
               7.   Jäsenvaltiot voivat 3 artiklan 2 kohdassa tarkoitettujen henkilöiden osalta myöntää poikkeuksia tämän artiklan 1 kohdan nojalla määrättyihin toimenpiteisiin, jos matkustaminen on perusteltua kiireellisistä humanitaarisista syistä tai osallistumiseksi hallitustenvälisiin kokouksiin ja Euroopan unionin aloitteesta järjestettyihin tai sen isännöimiin tai Etyjin puheenjohtajavaltiona toimivan jäsenvaltion isännöimiin kokouksiin, joissa käydään rajoittavien toimenpiteiden poliittisia tavoitteita, kuten Kongon demokraattisen tasavallan demokratiaa, ihmisoikeuksia ja oikeusvaltiota, välittömästi tukevaa poliittista vuoropuhelua.
               8.   Jäsenvaltion, joka haluaa myöntää 7 kohdassa tarkoitettuja poikkeuksia, on ilmoitettava siitä neuvostolle kirjallisesti. Poikkeus katsotaan myönnetyksi, jollei yksi tai useampi neuvoston jäsen esitä kirjallista vastalausetta kahden työpäivän kuluessa ehdotettua poikkeusta koskevan ilmoituksen vastaanottamisesta. Jos yksi tai useampi neuvoston jäsen esittää vastalauseen, neuvosto voi määräenemmistöllä päättää myöntää ehdotetun poikkeuksen.
               9.   Tapauksissa, joissa jäsenvaltio 4, 5, 6, 7 tai 8 kohdan nojalla antaa liitteessä II luetelluille henkilöille luvan päästä alueelleen tai kulkea sen kautta, lupa on rajoitettava koskemaan ainoastaan sitä tarkoitusta, johon se on myönnetty, ja niitä henkilöitä, joita se suoraan koskee.”

               3)

               Korvataan 5 artikla seuraavasti:
               ”5 artikla
               1.   Jäädytetään kaikki varat, muu rahoitusomaisuus ja taloudelliset resurssit, jotka ovat liitteessä I ja II lueteltujen, 3 artiklassa tarkoitettujen henkilöiden tai yhteisöjen suorassa tai välillisessä omistuksessa tai määräysvallassa taikka heidän suoraan tai välillisesti omistamiensa tai määräysvallassaan olevien yhteisöjen hallussa taikka heidän puolestaan tai johdollaan toimivien henkilöiden tai yhteisöjen hallussa.
               2.   Varoja, muuta rahoitusomaisuutta tai taloudellisia resursseja ei saa asettaa 1 kohdassa tarkoitettujen henkilöiden tai yhteisöjen saataville suoraan tai välillisesti tai siten, että ne hyötyisivät niistä.
               3.   Jäsenvaltiot voivat 3 artiklan 1 kohdassa tarkoitettujen henkilöiden ja yhteisöjen osalta sallia poikkeuksia 1 ja 2 kohdassa tarkoitettuihin toimenpiteisiin sellaisten varojen, muun rahoitusomaisuuden tai taloudellisten resurssien osalta, jotka

                           a)

                           ovat tarpeen perusluonteisten menojen kattamiseksi, mukaan luettuina menot, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;

                           b)

                           on tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;

                           c)

                           on tarkoitettu yksinomaan jäädytettyjen varojen, muun rahoitusomaisuuden ja taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen kansallisen lainsäädännön mukaisesti;

                           d)

                           ovat tarpeen poikkeuksellisia menoja varten edellyttäen, että asianomainen jäsenvaltio on ilmoittanut asiasta pakotekomitealle ja että pakotekomitea on hyväksynyt sen; tai

                           e)

                           ovat tuomioistuimen, hallintoviranomaisen tai välimiesoikeuden perustaman panttioikeuden tai antaman ratkaisun kohteena, jolloin varoja, muuta rahoitusomaisuutta ja taloudellisia resursseja voidaan käyttää kyseisen panttioikeuden tai päätöksen täyttämiseksi, edellyttäen, että panttioikeus on perustettu tai ratkaisu on annettu ennen kuin pakotekomitea on nimennyt asianomaisen henkilön tai yhteisön ja että panttioikeutta ei ole perustettu tai ratkaisua annettu 3 artiklassa tarkoitetun henkilön tai yhteisön eduksi, sen jälkeen kun asianomainen jäsenvaltio on ilmoittanut asiasta pakotekomitealle.

                     4.   Edellä 3 kohdan a, b ja c alakohdassa tarkoitettuja poikkeuksia voidaan soveltaa sen jälkeen, kun asianomainen jäsenvaltio on ilmoittanut pakotekomitealle aikomuksestaan antaa tarvittaessa lupa varojen, muun rahoitusomaisuuden ja taloudellisten resurssien käyttöön ja jos pakotekomitea ei tee asiasta kielteistä päätöstä neljän työpäivän kuluessa ilmoituksen jättämisestä.
               5.   Jäsenvaltion toimivaltainen viranomainen voi 3 artiklan 2 kohdassa tarkoitettujen henkilöiden ja yhteisöjen osalta antaa luvan tiettyjen jäädytettyjen varojen tai taloudellisten resurssien vapauttamiseen taikka tiettyjen varojen tai taloudellisten resurssien asettamiseen saataville asianmukaisiksi katsominsa ehdoin ja todettuaan, että kyseiset varat tai taloudelliset resurssit:

                           a)

                           ovat tarpeen henkilöiden ja yhteisöjen sekä kyseisten luonnollisten henkilöiden huollettavina olevien perheenjäsenten perustarpeiden tyydyttämiseksi, mukaan luettuina menot, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;

                           b)

                           on tarkoitettu yksinomaan oikeudellisten palvelujen antamiseen liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;

                           c)

                           on tarkoitettu yksinomaan jäädytettyjen varojen tai taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen; tai

                           d)

                           ovat tarpeen poikkeuksellisia menoja varten edellyttäen, että toimivaltainen viranomainen on ilmoittanut muiden jäsenvaltioiden toimivaltaisille viranomaisille ja komissiolle vähintään kaksi viikkoa ennen erityisen luvan antamista perusteet, joiden nojalla se katsoo, että lupa olisi annettava.

                     Asianomaisen jäsenvaltion on ilmoitettava muille jäsenvaltioille ja komissiolle kaikista tämän kohdan nojalla myönnetyistä luvista.
               6.   Poiketen siitä, mitä 1 ja 2 kohdassa säädetään, jäsenvaltion toimivaltaiset viranomaiset voivat antaa luvan tiettyjen jäädytettyjen varojen tai taloudellisten resurssien vapauttamisen liitteessä II lueteltujen henkilöiden ja yhteisöjen osalta, jos seuraavat edellytykset täyttyvät:

                           a)

                           varoihin tai taloudellisiin resursseihin kohdistuu välimiesoikeuden päätös, joka on annettu ennen sitä päivää, jona henkilö tai yhteisö on sisällytetty liitteeseen II, tai unionissa annettu tuomioistuimen tai viranomaisen päätös tai asianomaisessa jäsenvaltiossa täytäntöön pantava tuomioistuimen päätös, joka on annettu ennen kyseistä päivää tai sen jälkeen;

                           b)

                           varoja tai taloudellisia resursseja käytetään yksinomaan kattamaan tällaisella päätöksellä turvatut tai vahvistetut vaateet niiden sovellettavien lakien ja määräysten asettamissa rajoissa, jotka koskevat sellaisten henkilöiden oikeuksia, joilla on tällaisia vaateita;

                           c)

                           päätöstä ei ole annettu liitteessä I tai II luetellun henkilön tai yhteisön eduksi; ja

                           d)

                           päätöksen tunnustaminen ei ole asianomaisen jäsenvaltion oikeusjärjestyksen perusteiden vastaista.

                     Asianomaisen jäsenvaltion on ilmoitettava muille jäsenvaltioille ja komissiolle kaikista tämän kohdan nojalla myönnetyistä luvista.
               7.   Kun kyse on liitteessä II luetelluista henkilöistä ja yhteisöistä, poikkeuksia voidaan myöntää sellaisten varojen ja taloudellisten resurssien osalta, joita tarvitaan humanitaarisiin tarkoituksiin, kuten avun toimittamiseksi tai avun toimittamisen helpottamiseksi, mukaan lukien lääkkeiden ja elintarvikkeiden toimittaminen, tai humanitaarisen avustushenkilöstön ja siihen liittyvän avun siirtämiseksi tai evakuointien suorittamiseksi Kongon demokraattisesta tasavallasta.
               8.   Edellä oleva 1 ja 2 kohta ei estä liitteessä II lueteltua henkilöä tai yhteisöä suorittamasta maksua, joka johtuu sellaisesta sopimuksesta, joka on tehty ennen henkilön tai yhteisön sisällyttämistä liitteeseen, edellyttäen, että asianomainen jäsenvaltio on todennut, että liitteessä I tai II lueteltu henkilö tai yhteisö ei ole suoraan tai välillisesti maksun saaja.
               9.   Edellä olevaa 2 kohtaa ei sovelleta seuraaviin jäädytetyille tileille lisättäviin määriin:

                           a)

                           näistä tileistä kertyvät korko- tai muut tuotot;

                           b)

                           sellaisista sopimuksista tai velvoitteista johtuvat maksut, jotka on tehty tai jotka ovat syntyneet ennen sitä päivää, josta lähtien rajoittavat toimenpiteet ovat koskeneet näitä tilejä; tai

                           c)

                           edellä 3 artiklan 2 kohdassa tarkoitetuille henkilöille ja yhteisöille unionissa annettujen tai asianomaisessa jäsenvaltiossa täytäntöönpanokelpoisten tuomioistuimen, hallintoviranomaisen tai välimiesoikeuden päätösten perusteella suoritettavat maksut,

                     edellyttäen, että 1 kohtaa sovelletaan edelleen kyseisiin korkotuottoihin, muihin tuottoihin ja maksuihin.”

               4)

               Korvataan 6 artikla seuraavasti:
               ”6 artikla
               1.   Neuvosto tekee liitteessä I olevaan luetteloon muutoksia Yhdistyneiden Kansakuntien turvallisuusneuvoston tai pakotekomitean päätösten perusteella.
               2.   Neuvosto vahvistaa liitteessä II olevan luettelon ja muuttaa sitä jäsenvaltion tai unionin ulkoasioiden ja turvallisuuspolitiikan korkean edustajan ehdotuksesta.”

               5)

               Korvataan 7 artikla seuraavasti:
               ”7 artikla
               1.   Jos Yhdistyneiden Kansakuntien turvallisuusneuvosto tai pakotekomitea merkitsee henkilön tai yhteisön luetteloon, neuvosto sisällyttää kyseisen henkilön tai yhteisön liitteeseen I. Neuvosto antaa päätöksensä ja luetteloon merkitsemisen perusteet tiedoksi asianomaiselle henkilölle tai yhteisölle joko suoraan, jos osoite on tiedossa, tai julkaisemalla ilmoituksen ja antaa kyseiselle henkilölle tai yhteisölle mahdollisuuden esittää huomautuksia.
               2.   Neuvosto antaa 6 artiklan 2 kohdassa tarkoitetun päätöksen ja luetteloon merkitsemisen perustelut tiedoksi asianomaiselle henkilölle tai yhteisölle joko suoraan, jos osoite on tiedossa, tai julkaisemalla ilmoituksen ja antaa kyseiselle henkilölle tai yhteisölle mahdollisuuden esittää huomautuksia.
               3.   Jos huomautuksia tehdään tai jos esitetään olennaista uutta näyttöä, neuvosto tarkastelee päätöstään uudelleen ja ilmoittaa tästä asianomaiselle henkilölle tai yhteisölle.”

               6)

               Korvataan 8 artikla seuraavasti:
               ”8 artikla
               1.   Liite I sisältää luetteloon merkittyjen henkilöiden ja yhteisöjen luetteloon merkitsemisen perusteet sellaisina kuin Yhdistyneiden Kansakuntien turvallisuusneuvosto tai pakotekomitea on ne toimittanut.
               2.   Liite I sisältää myös sellaiset Yhdistyneiden Kansakuntien turvallisuusneuvoston tai pakotekomitean toimittamat tiedot, jotka ovat tarpeen asianomaisten henkilöiden tai yhteisöjen tunnistamiseksi, jos nämä tiedot ovat saatavilla. Henkilöiden osalta tällaisia tietoja voivat olla nimet, mukaan lukien peitenimet, syntymäaika ja -paikka, kansalaisuus, passin ja henkilökortin numerot, sukupuoli, osoite, jos se on tiedossa, sekä toimi tai ammatti. Yhteisöjen osalta tällaisia tietoja voivat olla nimet, rekisteröintiaika ja -paikka, rekisterinumero ja toimipaikka. Liitteessä I mainitaan myös päivä, jona Yhdistyneiden Kansakuntien turvallisuusneuvosto tai pakotekomitea on nimennyt henkilön tai yhteisön.
               3.   Liitteessä II esitetään perusteet siinä mainittujen henkilöiden ja yhteisöjen merkitsemiselle luetteloon.
               4.   Liite II sisältää myös tiedot, jotka ovat tarpeen asianomaisten henkilöiden tai yhteisöjen tunnistamiseksi, jos nämä tiedot ovat saatavilla. Luonnollisten henkilöiden osalta tällaisia tietoja voivat olla nimet, mukaan lukien peitenimet, syntymäaika ja -paikka, kansalaisuus, passin ja henkilökortin numerot, sukupuoli, osoite, jos se on tiedossa, ja työtehtävä tai ammatti. Yhteisöjen osalta tällaisia tietoja voivat olla nimet, rekisteröintiaika ja -paikka, rekisterinumero ja toimipaikka.”

               7)

               Korvataan 9 artikla seuraavasti:
               ”9 artikla
               1.   Tätä päätöstä tarkastellaan uudelleen tai sitä muutetaan tai se kumotaan tarpeen mukaan ottaen erityisesti huomioon Yhdistyneiden Kansakuntien turvallisuusneuvoston asiaan liittyvät päätökset.
               2.   Edellä 3 artiklan 2 kohdassa tarkoitettuja toimenpiteitä sovelletaan 12 päivään joulukuuta 2017 saakka. Niiden voimassaoloa jatketaan tai niitä muutetaan tarvittaessa, jos neuvosto katsoo, ettei niiden tavoitteita ole saavutettu.”

               8)

               Muutetaan päätöksen 2010/788/YUTP liitteen uudeksi otsikoksi ”Liite I” ja korvataan kyseisen liitteen väliotsikot seuraavasti: ”a) Luettelo 3 artiklan 1 kohdassa tarkoitetuista henkilöistä” ja ”b) Luettelo 3 artiklan 1 kohdassa tarkoitetuista yhteisöistä”

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 12 päivänä joulukuuta 2016.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2010/788/YUTP, annettu 20 päivänä joulukuuta 2010, Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta (EUVL L 336, 21.12.2010, s. 30).

      LIITE
      Lisätään liite seuraavasti:

            ”LIITE II
            LUETTELO 3 ARTIKLAN 2 KOHDASSA TARKOITETUISTA HENKILÖISTÄ JA YHTEISÖISTÄ
            A.   HENKILÖT

                        Nimi

                        Tunnistustiedot

                        Perusteet

                        Luetteloon merkitsemisen päivämäärä

                        1.

                        Ilunga Kampete

                        alias Gaston Hughes Ilunga Kampete; alias Hugues Raston Ilunga Kampete.
                        Syntynyt 24.11.1964 Lubumbashissa, sotilaspassin numero: 1-64-86–22311–29. Kongon demokraattisen tasavallan kansalainen.

                        Tasavaltalaiskaartin (GR) komentajana Ilunga Kampete oli vastuussa kentälle lähetyistä tasavaltalaiskaartin yksiköistä, jotka osallistuivat suhteettomaan voimankäyttöön ja väkivaltaisiin tukahduttamistoimiin syyskuussa 2016 Kinshasassa. Tässä ominaisuudessa Ilunga Kampete osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.

                        12.12.2016

                        2.

                        Gabriel Amisi Kumba

                        alias Gabriel Amisi Nkumba; alias ”Tango Fort”; alias ”Tango Four”.
                        Syntynyt 28.5.1964 Malelassa, sotilaspassin numero: 1-64-87–77512–30. Kongon demokraattisen tasavallan kansalainen.

                        Kongon demokraattisen tasavallan asevoimien (FARDC) ensimmäisen puolustusvyöhykkeen komentaja, jonka joukot osallistuivat suhteettomaan voimankäyttöön ja väkivaltaisiin tukahduttamistoimiin syyskuussa 2016 Kinshasassa. Tässä ominaisuudessa Gabriel Amisi Kumba osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.

                        12.12.2016

                        3.

                        Ferdinand Ilunga Luyoyo

                        Syntynyt 8.3.1973 Lubumbashissa.
                        Passin numero: OB0260335 (voimassa 15.4.2011–14.4.2016). Kongon demokraattisen tasavallan kansalainen.

                        Kongon kansallisen poliisin (PNC) Légion Nationale d'Intervention -mellakkayksikön komentajana Ferdinand Ilunga Luyoyo oli vastuussa suhteettomasta voimankäytöstä ja väkivaltaisista tukahduttamistoimista syyskuussa 2016 Kinshasassa. Tässä ominaisuudessa Ferdinand Ilunga Luyoyo osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.

                        12.12.2016

                        4.

                        Celestin Kanyama

                        alias Kanyama Tshisiku Celestin; alias Kanyama Celestin Cishiku Antoine; alias Kanyama Cishiku Bilolo Célestin; alias Esprit de mort.
                        Syntynyt 4.10.1960 Kanangassa. Kongon demokraattisen tasavallan kansalainen. Passin nro: OB0637580 (voimassa 20.5.2014–19.5.2019).
                        Saanut Schengen-viisumin nro 011518403, myönnetty 2.7.2016.

                        Kinshasan poliisikomentajana (PNC) Celestin Kanyama oli vastuussa suhteettomasta voimankäytöstä ja väkivaltaisista tukahduttamistoimista syyskuussa 2016 Kinshasassa. Tässä ominaisuudessa Celestin Kanyama osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.

                        12.12.2016

                        5.

                        John Numbi

                        alias John Numbi Banza Tambo; alias John Numbi Banza Ntambo; alias Tambo Numbi.
                        Syntynyt 16.8.1962 Jadotville-Likasi-Kolwezissa. Kongon demokraattisen tasavallan kansalainen.

                        Entinen Kongon kansallisen poliisin (PNC) ylitarkastaja. John Numbi on edelleen vaikutusvaltainen hahmo, joka osallistui erityisesti väkivaltaiseen häirintäkampanjaan maaliskuun 2016 kuvernöörinvaaleissa Kongon demokraattisen tasavallan neljässä entisen Katangan maakunnassa, ja on tässä ominaisuudessa vastuussa yhteisymmärrykseen perustuvan ja rauhanomaisen ratkaisun estämisestä vaalien järjestämiseksi Kongon demokraattisessa tasavallassa.

                        12.12.2016

                        6.

                        Roger Kibelisa

                        alias Roger Kibelisa Ngambaswi.
                        Kongon demokraattisen tasavallan kansalainen.

                        Kansallisen tiedustelupalvelun (ANR) sisäisenä johtajana Roger Kibelisa on osallisena häirintäkampanjassa, jota ANR:n virkamiehet toteuttavat opposition edustajia kohtaan, mukaan lukien mielivaltaiset pidätykset ja säilöönotot. Roger Kibelisa on näin ollen horjuttanut oikeusvaltiota sekä estänyt yhteisymmärrykseen perustuvan ja rauhanomaisen ratkaisun vaalien järjestämiseksi Kongon demokraattisessa tasavallassa.

                        12.12.2016

                        7.

                        Delphin Kaimbi

                        alias Delphin Kahimbi Kasagwe; alias Delphin Kayimbi Demba Kasangwe; alias Delphin Kahimbi Kasangwe; alias Delphin Kahimbi Demba Kasangwe; alias Delphin Kasagwe Kahimbi.
                        Syntynyt 15.1.1969 (vaihtoehtoisesti 15.7.1969) Kinieziressä/Gomassa. Kongon demokraattisen tasavallan kansalainen. Diplomaattipassin nro: DB0006669 (voimassa 13.11.2013–12.11.2018).

                        Toimii päällikkönä sotilastiedustelussa (entinen DEMIAP), joka on osa kansallista operaatiokeskusta, joka on Kinshasassa syyskuussa 2016 tapahtuneista mielivaltaisista pidätyksistä ja väkivaltaisista tukahduttamistoimista vastuussa oleva komento- ja johtamis-yksikkö, ja vastaa joukoista, jotka osallistuivat häirintään ja mielivaltaisiin pidätyksiin, joilla estetään yhteisymmärrykseen perustuva ja rauhanomainen ratkaisu vaalien järjestämiseksi Kongon demokraattisessa tasavallassa.

                        12.12.2016

                  B.   YHTEISÖT”.


title: Komission päätös, tehty 10 päivänä elokuuta 2010 , postipalveluja käsittelevän eurooppalaisen sääntelyviranomaisten ryhmän perustamisesta  ETA:n kannalta merkityksellinen teksti

text:
               11.8.2010

               FI

               Euroopan unionin virallinen lehti

               C 217/7

         KOMISSION PÄÄTÖS,
   tehty 10 päivänä elokuuta 2010,
   postipalveluja käsittelevän eurooppalaisen sääntelyviranomaisten ryhmän perustamisesta
   (ETA:n kannalta merkityksellinen teksti)
   2010/C 217/07
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15 päivänä joulukuuta 1997 annetulla Euroopan parlamentin ja neuvoston direktiivillä 97/67/EY luodaan sääntelykehys ehdoille, joiden mukaan postipalveluja tarjotaan Euroopan unionissa, ja postipalvelujen sisämarkkinoiden toteuttamiselle.

               (2)

               Direktiivissä 97/67/EY säädetään, että jäsenvaltioiden on nimettävä postialalle yksi tai useampi kansallinen sääntelyviranomainen, joka huolehtii kyseisessä direktiivissä määritetyistä sääntelytehtävistä. Kansallisten sääntelyviranomaisten olisi oltava oikeudellisesti ja toiminnallisesti riippumattomia jäsenvaltioiden postialan toimijoista. Niiden jäsenvaltioiden, jotka vielä omistavat postipalvelujen tarjoajia tai joilla on niitä koskevaa määräysvaltaa, olisi myös varmistettava, että sääntelytoiminta ja omistusoikeuteen tai määräysvaltaan liittyvä toiminta erotetaan rakenteellisesti tehokkaasti toisistaan.

               (3)

               Kansallisten sääntelyviranomaisten vastuualueissa ja tehtävissä on merkittäviä eroja jäsenvaltioiden välillä.

               (4)

               Direktiivissä 97/67/EY jätetään tietyille aloille joustovaraa, joka mahdollistaa kansallisten olosuhteiden ottamisen huomioon yhteisten sääntöjen soveltamisessa. Postipalvelujen sisämarkkinoiden tuloksellisen kehittämisen kannalta on olennaista, että kyseisiä palveluja koskevia sääntöjä sovelletaan johdonmukaisesti kaikissa jäsenvaltioissa.

               (5)

               Tämän vuoksi on tarpeen perustaa ryhmä, jonka jäsenet ovat postipalvelualan kansallisia sääntelyviranomaisia, ja määritellä sen tehtävät ja kokoonpano.

               (6)

               Ryhmän olisi toimittava elimenä, joka pohtii postipalveluihin liittyviä kysymyksiä, keskustelee niistä ja antaa niitä koskevia neuvoja komissiolle. Sen olisi helpotettava kuulemista, koordinointia ja yhteistyötä jäsenvaltioiden riippumattomien kansallisten sääntelyviranomaisten välillä sekä näiden viranomaisten ja komission välillä postipalvelujen sisämarkkinoiden lujittamiseksi ja sen varmistamiseksi, että direktiiviä 97/67/EY sovelletaan johdonmukaisesti kaikissa jäsenvaltioissa.

               (7)

               Olisi vahvistettava ryhmän jäseniä sitovat säännöt tietojen luovuttamisesta, rajoittamatta kuitenkaan komission päätöksen 2001/844/EY, EHTY, Euratom (1) liitteessä vahvistettujen komission turvallisuussääntöjen soveltamista.

               (8)

               Asiantuntijaryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (2) säännöksiä,

         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Perustetaan postipalveluja käsittelevä eurooppalainen sääntelyviranomaisten ryhmä, jäljempänä ’ryhmä’.
   2 artikla
   Tehtävät
   Ryhmän tehtävät ovat seuraavat:

               a)

               neuvoa ja avustaa komissiota postipalvelujen sisämarkkinoiden lujittamisessa;

               b)

               neuvoa ja avustaa komissiota kaikissa postipalveluihin liittyvissä asioissa, jotka kuuluvat sen toimivallan piiriin;

               c)

               neuvoa ja avustaa komissiota asioissa, jotka liittyvät postipalvelujen sisämarkkinoiden kehittämiseen ja postipalvelujen sääntelykehyksen johdonmukaiseen soveltamiseen kaikissa jäsenvaltioissa;

               d)

               kuulla komission suostumuksella laajasti ja asiantuntijatyönsä varhaisessa vaiheessa markkinatoimijoita, kuluttajia ja loppukäyttäjiä avoimella ja läpinäkyvällä tavalla.

         3 artikla
   Jäsenyys
   1.   Ryhmän jäsenet ovat postipalvelujen alan kansallisia sääntelyviranomaisia. Niitä edustavat liitteessä luetellut viranomaisten esimiehet tai poikkeustapauksissa muut edustajat. Ryhmässä on yksi jäsen kustakin jäsenvaltiosta.
   2.   Kansallisten viranomaisten nimet julkaistaan komission asiantuntijaryhmärekisterissä.
   4 artikla
   Toiminta
   1.   Ryhmä valitsee keskuudestaan puheenjohtajan. Puheenjohtaja kutsuu ryhmän koolle komission suostumuksella.
   2.   Ryhmä voi perustaa komission yksiköiden suostumuksella alaryhmiä, jotka tutkivat tiettyjä erityiskysymyksiä ryhmältä saamansa toimeksiannon mukaisesti.
   3.   Niiden Euroopan talousalueen (ETA) maiden, jotka eivät ole jäsenvaltioita, ja Euroopan unionin ehdokasmaiden postialan riippumattomilla sääntelyviranomaisilla on tarkkailijan asema, ja ne ovat edustettuina asianmukaisella tasolla. Ryhmä voi komission edustajan suostumuksella kutsua kokouksiin tapauskohtaisesti myös muita asiantuntijoita ja tarkkailijoita.
   4.   Asiantuntijaryhmien jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka vahvistetaan komission päätöksen 2001/844/EY, EHTY, Euratom liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvollisuuksia.
   5.   Ryhmä ja sen alaryhmät kokoontuvat yleensä komission tiloissa komission vahvistamien menettelyjen ja aikataulun mukaisesti. Komissio huolehtii sihteeripalveluista. Ryhmän ja sen alaryhmien kokouksissa voi olla läsnä myös muita komission virkamiehiä, joita asia koskee.
   6.   Ryhmä vahvistaa työjärjestyksensä komission laatiman työjärjestysmallin (3) pohjalta.
   5 artikla
   Kokouskulut
   1.   Komissio korvaa ryhmän työskentelystä aiheutuvat jäsenten, asiantuntijoiden ja tarkkailijoiden matkakulut ja tarvittaessa oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
   2.   Jäsenet, asiantuntijat ja tarkkailijat eivät saa palkkiota tehtäviensä hoidosta.
   3.   Kokouskulut korvataan asiasta vastaavien komission yksiköiden ryhmälle varaaman vuositalousarvion rajoissa.
   6 artikla
   Vuosikertomus
   Ryhmän on esitettävä toiminnastaan vuosikertomus komissiolle.
   7 artikla
   Soveltaminen
   1.   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   2.   Ryhmä aloittaa toimintansa tämän päätöksen voimaantulopäivänä.

      Tehty Brysselissä 10 päivänä elokuuta 2010.

            Komission puolesta

         José Manuel BARROSO

            Puheenjohtaja

      (1)  EYVL L 317, 3.12.2001, s. 1.

      (2)  EYVL L 8, 12.1.2001, s. 1.

      (3)  Ks. työjärjestyksen malli – asiakirjan SEC(2005) 1004 liite III.

      LIITE

         Postipalveluja käsittelevän eurooppalaisen sääntelyviranomaisten ryhmän jäsenluettelo

                  Maa

                  Kansallinen sääntelyviranomainen

                  Belgique/België

                  Institut belge des services postaux et des télécommunications (IBPT)/Belgisch Instituut voor postdiensten en telecommunicatie (BIPT)

                  България /Bulgaria

                  Комисия за регулиране на съобщенията (КРС)/Communications Regulation Commission (CRC)

                  Česká republika

                  Český telekomunikační úřad (ČTÚ)

                  Danmark

                  Færdselsstyrelsen (FSTYR)

                  Deutschland

                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                  Eesti

                  Sideamet (SIDEAMET)

                  Ελλάδα/Elláda

                  Εθνική Επιτροπή Τηλεπικοινωνιών και Ταχυδρομείων Hellenic/Telecommunications and Post Commission (EETT)

                  España

                  Commissión Nacional del Sector Postal (CNSP)

                  France

                  Autorité de régulation des communications électroniques et des postes (ARCEP)

                  Ireland

                  Commission for Communications Regulation (ComReg)

                  Κύπρος/Kypros

                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)

                  Italia

                  Riippumaton kansallinen sääntelyviranomainen, joka perustetaan Italian lain ”Legge 4 giugno 2010, n. 96, Disposizioni per l'adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010 — Suppl. Ordinario n. 138)” 37 §:n 2 momentin h alamomentin mukaisesti

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut luxembourgeois de régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  L-Awtorità ta’ Malta dwar il-Komunikazzjoni/Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Komunikacji Elektronicznej (UKE)

                  Portugal

                  Autoridade Nacional de Comunicações (Anacom)

                  România

                  Autoritatea Naționala pentru Administrare si Reglementare in Comunicații (ANCOM)

                  Slovenija

                  Agencija za pošto in elektronske komunikacije Republike Slovenije (APEK)

                  Slovensko

                  Poštový regulačný úrad (PRU)

                  Suomi/Finland

                  Viestintävirasto/Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Postal Services Commission (Postcomm)


24.11.2006          FI                              Euroopan unionin virallinen lehti                                      C 287 E/159
                                                                                Keskiviikko, 18. tammikuuta 2006
           — arvioi eurooppalaisten, muualta kuin Yhdistyneestä kuningaskunnasta kotoisin olevien kuluttajien esittä-
               mien vaateiden asemaa ja Yhdistyneen kuningaskunnan ja/tai EU:n lainsäädännön vakuutuksenottajille
               tarjoamien oikeussuojakeinojen riittävyyttä,
           — tekee asiaan liittyviä tarpeellisiksi katsomiaan ehdotuksia;
           3. päättää, että tutkintavaliokunta toimittaa parlamentille väliraportin neljän kuukauden kuluessa työs-
           kentelynsä aloittamisesta ja toimittaa parlamentille loppuraportin 12 kuukauden kuluessa tämän päätöksen
           hyväksymisestä;
           4.   päättää, että tutkintavaliokuntaan valitaan 22 Euroopan parlamentin jäsentä.
           P6_TA(2006)0012
           Euroopan maiden alueen epäiltyä käyttöä CIA:n vankikuljetuksiin ja laittomaan
           vankien säilyttämiseen käsittelevä valiokunta
           Euroopan parlamentin päätös Euroopan maiden alueen epäiltyä käyttöä CIA:n vankikuljetuksiin ja
                    laittomaan vankien säilyttämiseen käsittelevän väliaikaisen valiokunnan asettamisesta
           Euroopan parlamentti, joka
           — ottaa huomioon, että Euroopan unionista tehdyn sopimuksen johdannossa ja erityisesti sen 6 ja
               7 artiklassa todetaan, että Euroopan unioni perustuu vapauden, kansanvallan, ihmisoikeuksien ja perus-
               vapauksien kunnioittamisen sekä oikeusvaltion periaatteisiin,
           — muistuttaa, että Euroopan yhteisöjen tuomioistuimen oikeuskäytännön mukaan perusoikeuksien suojelu
               on myös osa yhteisön perustuslaillista järjestystä,
           — muistuttaa, että toimielimet ilmoittivat 7. joulukuuta 2000, että ihmisarvon suojelu on yksi Euroopan
               unionin perusoikeuskirjan tärkeimmistä tavoitteista, ja että ihmisiin kohdistuvalla julmalla, epäinhimilli-
               sellä tai ihmisarvoa alentavalla kohtelulla mistä tahansa syystä EU:n jäsenvaltioiden ja toimielinten
               ollessa suoraan tai epäsuorasti vastuullisina loukattaisiin tätä perusarvoa,
           — ottaa huomioon 15. joulukuuta 2005 antamansa päätöslauselman Euroopan maiden väitetystä käytöstä
               CIA:n vankien kuljetukseen ja laittomaan vangittuna pitämiseen (1), jossa Euroopan neuvostossa meneil-
               lään oleva tutkimus huomioon ottaen kaavaillaan tarvetta perustaa Euroopan parlamentin väliaikainen
               valiokunta täydentämään tällaista tutkimusta, etenkin kun asiaan liittyy joitakin jäsenvaltioita,
           — ottaa huomioon työjärjestyksen 175 artiklan,
           (1) Hyväksytyt tekstit, P6_TA(2005)0529.
 ---pagebreak--- C 287 E/160            FI                               Euroopan unionin virallinen lehti                                       24.11.2006
Keskiviikko, 18. tammikuuta 2006
              — ottaa huomioon puheenjohtajakokouksen ehdotuksen, jossa määritellään sellaisen väliaikaisen valio-
                  kunnan toimivaltuudet ja kokoonpano, joka käsittelee Euroopan unionin maaperän, jäseniksi liittyvät
                  valtiot, ehdokasvaltiot ja assosioituneet valtiot mukaan luettuina, epäiltyä käyttöä CIA:n tai muiden
                  kolmansien maiden tiedustelupalvelujen vankien kuljetukseen tai laittomaan vangittuna pitämiseen,
              1.   päättää asettaa väliaikaisen valiokunnan, jolla on seuraavat tehtävät:
              a) tietojen kerääminen ja seuraavien seikkojen selvittäminen:
                  — ovatko CIA tai muut Yhdysvaltojen agentit tai muiden kolmansien maiden tiedustelupalvelut syyllis-
                      tyneet sieppauksiin, ”poikkeuksellisiin luovutuksiin”, vangittuna pitämiseen salaisissa kohteissa,
                      vangittuna pitämiseen ilman mitään laillisia oikeuksia, kidutukseen, muihin vankiin kohdistuviin
                      julmuuksiin tai epäinhimilliseen tai ihmisarvoa alentavaan kohteluun Euroopan unionin maaperällä,
                      jäseniksi liittyvät valtiot ja ehdokasvaltiot mukaan luettuina, tai käyttäneet kyseistä maaperää näihin
                      tarkoituksiin, esimerkiksi lentojen yhteydessä,
                  — tällaisen toiminnan, jota väitetään harjoitetun Euroopan unionin maaperällä terrorismin torjunnan
                      yhteydessä, voitaisiin katsoa olevan vastoin esimerkiksi Euroopan unionista tehdyn sopimuksen
                      6 artiklaa, Euroopan ihmisoikeussopimuksen (yleissopimus ihmisoikeuksien ja perusvapauksien
                      suojaamiseksi) 2, 3, 5 ja 6 artiklaa, EU:n perusoikeuskirjaa, kidutuksen ja muun julman, epäinhimil-
                      lisen tai halventavan kohtelun tai rangaistuksen vastaista YK:n yleissopimusta ja EU:n ja Yhdysval-
                      tojen välisten luovuttamisesta ja keskinäisestä oikeusavusta tehtyjä sopimuksia sekä Euroopan
                      unionin tai yhteisön ja sen jäsenvaltioiden tekemiä muita kansainvälisiä sopimuksia, Pohjois-Atlantin
                      sopimus ja siihen liittyvät sopimukset joukkojen asemasta sekä kansainvälistä siviili-ilmailua koskeva
                      sopimus mukaan luettuina,
                  — onko EU:n tai ehdokasvaltioiden kansalaisia tai muita suojeluun oikeutettuja tai muutoin EU:n,
                      jäsenvaltioiden tai ehdokasvaltioiden lainkäyttövallan alaisena olevia henkilöitä osallistunut sieppauk-
                      siin, ”poikkeuksellisiin luovutusoperaatioihin”, vangittuna pitämiseen salaisissa kohteissa, vangittuna
                      pitämiseen ilman mitään laillisia oikeuksia, kidutukseen tai muuhun julmaan, epäinhimilliseen tai
                      ihmisarvoa alentavaan kohteluun tai joutunut tällaisen toiminnan kohteeksi EU:n maaperällä tai
                      muualla,
                  — ovatko jäsenvaltiot, viranomaiset, virallisessa asemassa toimivat henkilöt tai Euroopan unionin
                      toimielimet osallistuneet tai olleet osasyyllisiä toiminnalla tai laiminlyönnillä aiheutettuun laittomaan
                      yksilönvapauden riistoon, sieppaukset, luovutukset, siirrot, pidätykset ja kidutus mukaan luettuina,
              b) valiokunnan tässä asiassa tarpeellisiksi katsomien suositusten antaminen täysistunnolle, kun on kyse
                  EU:n tasolla vedettävistä poliittisista, oikeudellisista ja hallinnollisista johtopäätöksistä samoin kuin
                  mahdollisista seurauksista EU:n suhteisiin kolmansien maiden kanssa;
              2. päättää, että väliaikainen valiokunta on yhteydessä ja toimii mahdollisimman tiiviissä yhteistyössä Eu-
              roopan neuvoston sekä sen pääsihteerin, parlamentaarisen yleiskokouksen ja ihmisoikeusvaltuutetun sekä
              Yhdistyneiden Kansakuntien ihmisoikeusvaltuutetun ja kansallisten parlamenttien kanssa;
              3. päättää, että väliaikainen valiokunta toimittaa neljän kuukauden kuluessa työskentelynsä aloittamisesta
              parlamentille väliraportin, johon sisältyy yksityiskohtaisia ehdotuksia siitä, miten valiokunta jatkaa työtään;
              4.   päättää, että väliaikaiseen valiokuntaan valitaan 46 Euroopan parlamentin jäsentä.


title: 2014/470/EU: Yhteisymmärryksessä komission puheenjohtajan kanssa tehty neuvoston päätös, annettu 17 päivänä heinäkuuta 2014 , jäsenen nimittämisestä Euroopan komissioon

text:
               18.7.2014

               FI

               Euroopan unionin virallinen lehti

               L 212/17

         Yhteisymmärryksessä komission puheenjohtajan kanssa tehty
   NEUVOSTON PÄÄTÖS,
   annettu 17 päivänä heinäkuuta 2014,
   jäsenen nimittämisestä Euroopan komissioon

      (2014/470/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 246 artiklan toisen kohdan,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Eurooppa-neuvosto hyväksyi 9 päivänä helmikuuta 2010 päätöksen 2010/80/EU (2) Euroopan komission nimittämisestä 31 päivänä lokakuuta 2014 päättyväksi kaudeksi.

               (2)

               Komission puheenjohtaja José Manuel DURÃO BARROSO ilmoitti neuvostolle 18 päivänä kesäkuuta 2014 päivätyllä kirjeellä, että Antonio TAJANI on eronnut tehtävästään komission jäsenenä 30 päivästä kesäkuuta 2014.

               (3)

               Euroopan unionin toiminnasta tehdyn sopimuksen 246 artiklan toisen kohdan mukaisesti eronneen jäsenen tilalle nimitetään jäljellä olevaksi toimikaudeksi uusi jäsen, jolla on sama kansalaisuus.

               (4)

               Tämän vuoksi olisi nimitettävä uusi komission jäsen,

         ON HYVÄKSYNYT TÄMÄN PÄÄTÖKSEN:
   1 artikla
   Neuvosto nimittää yhteisymmärryksessä komission puheenjohtajan José Manuel DURÃO BARROSOn kanssa Ferdinando NELLI FEROCIn komission jäseneksi jäljellä olevaksi toimikaudeksi eli 31 päivään lokakuuta 2014.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä heinäkuuta 2014.

            Neuvoston puolesta

            Puheenjohtaja

         S. GOZI

      (1)  Lausunto annettu 16. heinäkuuta 2014 (ei vielä julkaistu virallisessa lehdessä).

      (2)  EUVL L 38, 11.2.2010, s. 7.


Euroopan parlamentin päätös Klaus-Heiner Lehnen pyynnöstä, joka koskee hänen parlamentaarisen koskemattomuutensa ja erioikeuksiensa puolustamista (2004/2015(IMM))


Avis juridique important

|

32003D0816

2003/816/EY: Neuvoston päätös, tehty 17 päivänä marraskuuta 2003, alueiden komitean saksalaisen jäsenen nimeämisestä

Virallinen lehti nro L 308 , 25/11/2003 s. 0020 - 0020

Neuvoston päätös,tehty 17 päivänä marraskuuta 2003,alueiden komitean saksalaisen jäsenen nimeämisestä(2003/816/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Saksan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä.(2) Alueiden komiteassa on vapautunut varsinaisen jäsenen paikka Reinhold BOCKLETin erottua, mistä neuvosto sai tiedon 6 päivänä marraskuuta 2003,ON PÄÄTTÄNYT SEURAAVAA:Ainoa artiklaNimetään alueiden komitean varsinaiseksi jäseneksi Eberhard SINNER, Staatsminister in der Bayerischen Staatskanzlei für Europaangelegenheiten und regionale Beziehungen, Reinhold BOCKLETin tilalle tämän jäljellä olevaksi toimikaudeksi eli 25 päivään tammikuuta 2006.Tehty Brysselissä 17 päivänä marraskuuta 2003.Neuvoston puolestaPuheenjohtajaF. Frattini(1) EYVL L 24, 26.1.2002, s. 38.


title: Poliittisten ja turvallisuusasioiden komitean päätös (YUTP) 2015/2298, annettu 26 päivänä marraskuuta 2015, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2015/955 kumoamisesta (EUTM Mali/3/2015)

text:
               10.12.2015

               FI

               Euroopan unionin virallinen lehti

               L 324/13

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/2298,
   annettu 26 päivänä marraskuuta 2015,
   EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2015/955 kumoamisesta (EUTM Mali/3/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 5 artiklan,
   sekä katsoo seuraavaa:

               (1)

               Päätöksen 2013/34/YUTP 5 artiklan 1 kohdan nojalla neuvosto on valtuuttanut Euroopan unionista tehdyn sopimuksen 38 artiklan mukaisesti poliittisten ja turvallisuusasioiden komitean (PTK) tekemään EUTM Malin poliittista valvontaa ja strategista johtoa koskevat asiaankuuluvat päätökset, mukaan lukien päätökset seuraavien EU:n operaation komentajien nimittämisestä.

               (2)

               PTK hyväksyi 16 päivänä kesäkuuta 2015 päätöksen (YUTP) 2015/955 (2) prikaatikenraali Franz Xaver PFRENGLEn nimittämisestä EUTM Malin EU:n operaation komentajaksi.

               (3)

               Saksa suositteli 30 päivänä syyskuuta 2015, että EUTM Malin uudeksi EU:n operaation komentajaksi nimitettäisiin prikaatikenraali Werner ALBL prikaatikenraali Franz Xaver PFRENGLEn seuraajaksi.

               (4)

               Euroopan unionin sotilaskomitea on tukenut suositusta.

               (5)

               Päätös (YUTP) 2015/955 olisi näin ollen kumottava.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään prikaatikenraali Werner ALBL EU:n operaation komentajaksi Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) 18 päivästä joulukuuta 2015.
   2 artikla
   Kumotaan päätös (YUTP) 2015/955.
   3 artikla
   Tämä päätös tulee voimaan 18 päivänä joulukuuta 2015.

      Tehty Brysselissä 26 päivänä marraskuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 14, 18.1.2013, s. 19.

      (2)  Poliittisten ja turvallisuusasioiden komitean päätös (YUTP) 2015/955, annettu 16 päivänä kesäkuuta 2015, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen EUTM MALI/3/2014 kumoamisesta (EUTM MALI/2/2015) (EUVL L 156, 20.6.2015, s. 20).


title: Neuvoston päätös 2009/934/YOS, tehty 30 päivänä marraskuuta 2009 , täytäntöönpanosääntöjen hyväksymisestä, jotka koskevat Europolin suhteita kumppaneihin, henkilötietojen ja turvallisuusluokiteltujen tietojen vaihto mukaan lukien

text:
               11.12.2009

               FI

               Euroopan unionin virallinen lehti

               L 325/6

      NEUVOSTON PÄÄTÖS 2009/934/YOS,
   tehty 30 päivänä marraskuuta 2009,
   täytäntöönpanosääntöjen hyväksymisestä, jotka koskevat Europolin suhteita kumppaneihin, henkilötietojen ja turvallisuusluokiteltujen tietojen vaihto mukaan lukien
   EUROOPAN UNIONIN NEUVOSTO, joka
   ottaa huomioon Euroopan poliisiviraston (Europol) perustamisesta 6 päivänä huhtikuuta 2009 tehdyn neuvoston päätöksen 2009/371/YOS (1), jäljempänä ’Europol-päätös’, ja erityisesti sen 26 artiklan 1 kohdan b alakohdan ja 59 artiklan 1 kohdan c alakohdan,
   ottaa huomioon hallintoneuvoston toimittaman ehdotuksen säännöiksi, joista yhteinen valvontaviranomainen on antanut lausunnon,
   ottaa huomioon Euroopan parlamentin lausunnon,
   sekä katsoo, että Europol-päätöksen mukaan neuvosto hyväksyy määräenemmistöllä Euroopan parlamenttia kuultuaan täytäntöönpanosäännöt, jäljempänä ’säännöt’, jotka koskevat Europolin suhteita kumppaneihin, henkilötietojen ja turvallisuusluokiteltujen tietojen vaihto mukaan lukien,
   ON PÄÄTTÄNYT SEURAAVAA:
   I   OSASTO

      YLEISET SÄÄNNÖKSET

   1 artikla
   Määritelmät
   Näissä säännöissä tarkoitetaan

               a)

               Europol-päätöksen 23 artiklan 1 kohdan a alakohdassa tarkoitetuilla ’kolmansilla valtioilla’ valtioita, jotka eivät ole Euroopan unionin jäsenvaltioita;

               b)

               Europol-päätöksen 23 artiklan 1 kohdan b alakohdassa tarkoitetuilla ’organisaatioilla’ kansainvälisiä järjestöjä ja niiden alaisia julkisoikeudellisia elimiä tai muita julkisoikeudellisia elimiä, jotka on perustettu kahden tai useamman valtion välisellä sopimuksella tai tällaisen sopimuksen nojalla;

               c)

               ’kolmansilla osapuolilla’ kolmansia valtioita ja organisaatioita;

               d)

               ’EU:n elimillä’ Europol-päätöksen 22 artiklan 1 kohdassa tarkoitettuja Euroopan unionista tehdyllä sopimuksella tai Euroopan yhteisöjen perustamissopimuksilla taikka näiden sopimusten nojalla perustettuja toimielimiä, elimiä ja virastoja;

               e)

               ’henkilötiedoilla’ kaikenlaisia tunnistettua tai tunnistettavissa olevaa luonnollista henkilöä koskevia tietoja; tunnistettavissa olevana pidetään henkilöä, jonka henkilöllisyys on todennettavissa suoraan tai epäsuorasti erityisesti henkilötunnuksen taikka yhden tai useamman hänelle tunnusomaisen fyysisen, fysiologisen, psyykkisen, taloudellisen, kulttuurisen tai sosiaalisen erityispiirteen perusteella;

               f)

               ’turvallisuusluokitelluilla tiedoilla’ mitä tahansa tietoja ja aineistoja missä tahansa muodossa, joiden luvaton ilmitulo saattaisi vaihtelevassa määrin vahingoittaa Europolin, yhden tai useamman jäsenvaltion taikka Europolin yhteistyökumppanien olennaisia etuja ja jotka edellyttävät asianmukaisten turvatoimien soveltamista;

               g)

               ’strategisella sopimuksella’ sopimusta muiden tietojen kuin henkilötietojen vaihdon sallimisesta;

               h)

               ’operatiivisella sopimuksella’ sopimusta tietojen, myös henkilötietojen, vaihdon sallimisesta;

               i)

               ’yhteistyösopimuksella’ joko strategista tai operatiivista sopimusta;

               j)

               ’käytännön järjestelyillä’ Europolin ja EU:n elimen välisiä yhteistyöjärjestelyjä, joiden avulla tietoja, myös henkilötietoja, vaihdetaan;

               k)

               ’henkilötietojen käsittelyllä’ tai ’käsittelyllä’ kaikenlaisia toimintoja tai toimintasarjoja, joita kohdistetaan henkilötietoihin joko automaattista tietojenkäsittelyä käyttäen tai manuaalisesti, kuten tietojen keräämistä, tallentamista, järjestämistä, säilyttämistä, muokkaamista tai muuttamista, hakua, niitä koskevia kyselyjä, käyttöä, tietojen paljastamista siirtämällä, levittämällä tai asettamalla ne muutoin saataville, tietojen yhteensovittamista tai yhdistämistä sekä niiden käytön estämistä, niiden poistamista tai tuhoamista;

               l)

               ’toimivaltaisilla viranomaisilla’ kaikkia jäsenvaltioiden ja kolmansien valtioiden julkisia elimiä, jotka ovat kansallisen lainsäädännön mukaan vastuussa rikosten ehkäisystä ja torjunnasta.

         2 artikla
   Soveltamisala
   Nämä säännöt koskevat Europolin suhteita EU:n elimiin ja kolmansiin osapuoliin, henkilötietojen ja turvallisuusluokiteltujen tietojen vaihto mukaan lukien, ja niissä vahvistetaan menettelyt, joita sovelletaan yhteistyösopimusten neuvottelemiseen ja tekemiseen sekä käytännön järjestelyistä neuvottelemiseen ja niistä sopimiseen.
   II   OSASTO

      YHTEISTYÖSOPIMUSTEN TEKEMINEN JA KÄYTÄNNÖN JÄRJESTELYISTÄ SOPIMINEN

   3 artikla
   Suhteiden luominen EU:n elimiin
   Europol-päätöksen 22 artiklan 1 kohdan mukaisesti Europol voi, siltä osin kuin on tarpeen sen tehtävien hoitamiseksi, luoda yhteistyösuhteet ja pitää niitä yllä EU:n elinten kanssa.
   Europolin on saatava hallintoneuvoston lausunto, jos se aikoo ryhtyä neuvottelemaan yhteistyösopimuksesta tai käytännön järjestelyistä jonkin EU:n elimen kanssa, jota ei nimenomaisesti ole mainittu Europol-päätöksen 22 artiklan 1 kohdan a–f alakohdassa.
   4 artikla
   Menettely yhteistyösopimusten tekemiseksi tai käytännön järjestelyistä sopimiseksi EU:n elinten kanssa
   1.   Europol-päätöksen 22 artiklan 2 kohdan mukaisesti Europol tekee yhteistyösopimuksia tai sopii käytännön järjestelyistä EU:n elinten kanssa yhteistyösuhteiden luomiseksi. Tällaiset sopimukset tai käytännön järjestelyt voivat koskea operatiivisten, strategisten tai teknisten tietojen vaihtoa, henkilötiedot ja turvallisuusluokitellut tiedot mukaan lukien.
   2.   Turvallisuusluokiteltuja tietoja saa toimittaa ainoastaan, jos Europolin ja EU:n elimen välillä on sopimus tietojen luottamuksellisuudesta. Tällaisesta sopimuksesta on ilmoitettava turvallisuuskomitealle, minkä jälkeen sopimus virallistetaan yhteistyösopimuksessa tai käytännön järjestelyissä.
   3.   Tällainen yhteistyösopimus voidaan tehdä tai tällaisista käytännön järjestelyistä voidaan sopia vasta hallintoneuvoston hyväksynnän jälkeen.
   4.   Jos yhteistyösopimus tai käytännön järjestelyt koskevat henkilötietojen vaihtoa, hallintoneuvoston on saatava yhteisen valvontaviranomaisen lausunto ennen 3 kohdassa tarkoitettua hyväksyntää.
   5 artikla
   Suhteiden luominen kolmansiin osapuoliin
   1.   Europol-päätöksen 23 artiklan 1 kohdan mukaisesti Europol voi, siltä osin kuin on tarpeen sen tehtävien hoitamiseksi, luoda yhteistyösuhteet ja pitää niitä yllä kolmansien osapuolten kanssa.
   2.   Europol-päätöksen 23 artiklan 2 kohdan mukaisesti Europol tekee sopimuksia sellaisten kolmansien osapuolten kanssa, jotka on merkitty Europol-sopimuksen 26 artiklan 1 kohdan a alakohdassa tarkoitettuun kolmansien valtioiden ja organisaatioiden luetteloon. Tällaiset sopimukset voivat koskea operatiivisten, strategisten tai teknisten tietojen vaihtoa, henkilötiedot ja turvallisuusluokitellut tiedot mukaan lukien. Jos kyse on kolmannen valtion kanssa tehdystä sopimuksesta, nämä tiedot toimitetaan sopimuksessa määritetyn nimetyn yhteyspisteen välityksellä.
   3.   Europol voi aloittaa menettelyn sopimuksen tekemiseksi kolmannen osapuolen kanssa heti, kun kyseinen kolmas osapuoli on merkitty 2 kohdassa tarkoitettuun luetteloon.
   4.   Jos kolmannen osapuolen kanssa aiotaan tehdä operatiivinen sopimus, Europol arvioi kyseisen kolmannen osapuolen tietosuojatason riittävyyden. Tämä arviointi toimitetaan hallintoneuvostolle, jonka on ensin pitänyt hankkia yhteisen valvontaviranomaisen lausunto. Tämän arvioinnin osalta on otettava huomioon kyseisen kolmannen osapuolen tietosuojaa koskevat sääntelypuitteet ja hallinnollinen käytäntö, myös se, onko sillä tietosuoja-asioiden valvonnasta vastaavaa riippumatonta viranomaista.
   6 artikla
   Menettely yhteistyösopimusten tekemiseksi kolmansien osapuolten kanssa
   1.   Hallintoneuvosto päättää 5 artiklan 4 kohdassa tarkoitetun arvioinnin perusteella ja yhteisen valvontaviranomaisen lausunnon huomioon ottaen siitä, aloittaako johtaja kolmannen osapuolen kanssa neuvottelut operatiivisen sopimuksen tekemisestä. Saatuaan hallintoneuvostolta myönteisen päätöksen johtaja aloittaa kolmannen osapuolen kanssa neuvottelut tällaisen sopimuksen tekemisestä. Jos päätös on kielteinen, hallintoneuvosto voi harkita strategisen sopimuksen tekemistä kyseisen kolmannen osapuolen kanssa.
   2.   Europol saa toimittaa turvallisuusluokiteltuja tietoja ainoastaan, jos Europolin ja kolmannen osapuolen välillä on sopimus tietojen luottamuksellisuudesta. Tällaisesta sopimuksesta on ilmoitettava turvallisuuskomitealle, minkä jälkeen sopimus virallistetaan yhteistyösopimuksessa.
   3.   Saatettuaan sopimusneuvottelut päätökseen johtaja toimittaa sopimusehdotuksen hallintoneuvostolle. Jos kyseessä on operatiivisen sopimuksen tekeminen, hallintoneuvoston on saatava yhteisen valvontaviranomaisen lausunto. Hallintoneuvoston on hyväksyttävä sopimusehdotus ennen sen toimittamista neuvostolle hyväksyttäväksi.
   Jos kyse on operatiivisen sopimuksen hyväksymisestä, tämä sopimusehdotus ja yhteisen valvontaviranomaisen lausunto on toimitettava neuvostolle.
   4.   Europol-päätöksen 23 artiklan 2 kohdan mukaisesti tällaiset sopimukset voidaan tehdä vasta sen jälkeen kun neuvosto on ne hyväksynyt saatuaan ensin hallintoneuvoston lausunnon ja, jos sopimukset koskevat henkilötietojen vaihtoa, saatuaan hallintoneuvoston välityksellä yhteisen valvontaviranomaisen lausunnon.
   7 artikla
   Hallintoneuvostolle tiedottaminen
   Johtaja antaa hallintoneuvostolle säännöllisesti tilannekatsauksen EU:n elinten ja kolmansien osapuolten kanssa käytävistä neuvotteluista.
   III   OSASTO

      TIETOJENVAIHTO

   I   LUKU

         Tietojen vastaanottaminen

   8 artikla
   Tietojen vastaanottaminen ennen sopimuksen voimaantuloa
   Ennen EU:n elimen tai kolmannen osapuolen kanssa tehdyn sopimuksen tai sovittujen käytännön järjestelyjen voimaantuloa Europol voi Europol-päätöksen 22 artiklan 3 kohdan ja 23 artiklan 3 kohdan mukaisesti vastaanottaa suoraan tietoja, myös henkilötietoja ja turvallisuusluokiteltuja tietoja, ja käyttää niitä, jos tämä on tarpeen sen Europol-päätöksen 5 artiklassa lueteltujen tehtävien lainmukaista suorittamista varten.

      II   LUKU

         Tietojen toimittaminen

   9 artikla
   Ehdot tietojen toimittamiselle EU:n elimille ja kolmansille osapuolille
   Europol saa toimittaa EU:n elimelle tai kolmannelle osapuolelle tietoja ainoastaan seuraavin ehdoin:

               1)

               Sen estämättä, mitä 11–14 artiklassa säädetään, tietoja saa toimittaa vasta kun EU:n elimen tai kolmannen osapuolen kanssa on tehty sopimus tai sovittu käytännön järjestelyistä II osaston säännösten mukaisesti.

               2)

               Jos jokin jäsenvaltio on toimittanut kyseessä olevat tiedot Europolille, Europol saa toimittaa ne EU:n elimille tai kolmansille osapuolille ainoastaan tämän jäsenvaltion suostumuksella. Kyseinen jäsenvaltio voi etukäteen antaa tällaiselle toimittamiselle yleisen tai erityisehdoin rajoitetun suostumuksensa. Suostumus voidaan peruuttaa milloin tahansa.

               3)

               Jos tiedot eivät ole jäsenvaltion toimittamia, Europolin on varmistuttava, että niiden toimittaminen ei voi

                           a)

                           estää jäsenvaltioita asianmukaisesti hoitamasta toimivaltaansa kuuluvia tehtäviä;

                           b)

                           uhata jäsenvaltion turvallisuutta tai sen yleistä järjestystä taikka muulla tavoin aiheuttaa sen yleisille eduille vahinkoa.

               4)

               Henkilötietojen toimittaminen kolmansille osapuolille on sallittua ainoastaan, jos

                           a)

                           tämä on yksittäistapauksissa tarpeen Europolin toimivaltaan kuuluvien rikosten ehkäisyssä tai torjunnassa; ja

                           b)

                           Europol on tehnyt kyseisten kolmansien osapuolten kanssa operatiivisen sopimuksen, jossa sallitaan tällaisten tietojen toimittaminen kyseisten kolmansien osapuolten tietosuojatason riittävyyden vahvistavan, 5 artiklan 4 kohdan mukaisesti tehdyn arvioinnin perusteella.

               5)

               Europol saa toimittaa turvallisuusluokiteltuja tietoja ainoastaan, jos

                           a)

                           Europolin ja EU:n elimen tai kolmannen osapuolen välillä on sopimus tietojen luottamuksellisuudesta 4 artiklan 2 kohdan ja 6 artiklan 2 kohdan mukaisesti; ja

                           b)

                           sikäli kuin on kyse tietojen toimittamisesta kolmansille osapuolille, tämä on yksittäistapauksissa tarpeen Europolin toimivaltaan kuuluvien rikosten ehkäisyssä tai torjunnassa.

         10 artikla
   Vastuu tietojen toimittamisesta
   Europol vastaa tietojen toimittamisen lainmukaisuudesta. Se pitää kirjaa kaikesta näiden sääntöjen nojalla tapahtuneesta tietojen toimittamisesta ja sen perusteista. Tietoja saa toimittaa vain, jos vastaanottaja sitoutuu siihen, että tietoja käytetään ainoastaan niihin tarkoituksiin, joita varten ne toimitettiin.
   11 artikla
   Tietojen toimittaminen EU:n elimille ennen yhteistyösopimuksen tai sovittujen järjestelyjen voimaantuloa
   1.   Europol voi ennen EU:n elimen kanssa tehdyn operatiivisen sopimuksen tai käytännön järjestelyjen voimaantuloa Europol-päätöksen 22 artiklan 3 kohdan mukaisesti ja näiden sääntöjen 9 artiklan 2 ja 3 kohdassa säädetyin edellytyksin toimittaa tietoja, myös henkilötietoja, suoraan tälle EU:n elimelle, jos se on tarpeen vastaanottajan tehtävien lainmukaista suorittamista varten.
   2.   Europol saa toimittaa turvallisuusluokiteltuja tietoja ainoastaan, jos Europolin ja EU:n elimen välillä on 4 artiklan 2 kohdan mukaisesti tehty sopimus tietojen luottamuksellisuudesta.
   12 artikla
   Tietojen toimittaminen kolmansille osapuolille ennen sopimuksen voimaantuloa
   Europol voi ennen kolmannen osapuolen kanssa tehdyn sopimuksen voimaantuloa Europol-päätöksen 23 artiklan 4 kohdan mukaisesti ja näiden sääntöjen 9 artiklan 2 ja 3 kohdassa säädetyin edellytyksin toimittaa muita tietoja kuin henkilötietoja ja turvallisuusluokiteltuja tietoja suoraan tälle kolmannelle osapuolelle, jos tämä on tarpeen vastaanottajan tehtävien lainmukaista suorittamista varten.
   13 artikla
   Tietojen toimittaminen kolmansille osapuolille, jotka eivät ole neuvoston luettelossa
   Europol voi Europol-päätöksen 23 artiklan 5 kohdan mukaisesti ja näiden sääntöjen 9 artiklan 2 ja 3 kohdassa säädetyin edellytyksin toimittaa muita tietoja kuin henkilötietoja ja turvallisuusluokiteltuja tietoja suoraan kolmansille osapuolille, jotka eivät ole Europol-päätöksen 26 artiklan 1 kohdan a alakohdassa tarkoitetussa luettelossa, jos tämä on yksittäistapauksissa ehdottomasti tarpeen Europolin toimivaltaan kuuluvien rikosten ehkäisyssä tai torjunnassa.

      III   LUKU

         Tietojen toimittaminen poikkeustapauksissa

   14 artikla
   Henkilötietojen ja turvallisuusluokiteltujen tietojen toimittaminen poikkeustapauksissa
   1.   Europol voi Europol-päätöksen 23 artiklan 8 ja 9 kohdan mukaisesti ja näiden sääntöjen 9 artiklan 2 ja 3 kohdassa säädetyin edellytyksin toimittaa henkilötietoja ja turvallisuusluokiteltuja tietoja kolmansille osapuolille, jos johtaja pitää tietojen toimittamista ehdottoman tarpeellisena asianomaisten jäsenvaltioiden olennaisten etujen suojelemiseksi, jotka ovat Europolin tavoitteiden puitteissa taikka rikokseen tai terrorismin uhkaan liittyvän välittömän vaaran estämiseksi.
   2.   Turvallisuusluokiteltuja tietoja toimitettaessa johtajan on ilmoitettava päätöksestään mahdollisimman pian hallintoneuvostolle ja turvallisuuskomitealle.
   3.   Henkilötietoja toimitettaessa johtajan on kaikissa tapauksissa arvioitava kyseiseen kolmanteen osapuoleen sovellettavaa tietosuojatasoa tasapainon löytämiseksi sen ja edellä mainittujen etujen välillä. Johtajan on tällöin otettava huomioon kaikki asiaan kuuluvat seikat, kuten vaara, joka voisi syntyä siitä, että Europol ei toimita kyseisiä henkilötietoja. Johtajan on mahdollisimman pian ilmoitettava hallintoneuvostolle ja yhteiselle valvontaviranomaiselle päätöksestään sekä asianomaisen kolmannen osapuolen tietosuojatason riittävyyden arvioinnissa käytetyistä perusteista.
   4.   Ennen kuin henkilötietoja toimitetaan 1 kohdan mukaisesti, johtajan on arvioitava asianomaisten kolmansien osapuolten tietosuojatason riittävyys ottaen huomioon kaikki henkilötietojen toimittamiseen vaikuttavat tekijät, joita ovat erityisesti

               a)

               tietojen luonne;

               b)

               tietojen käyttötarkoitus;

               c)

               suunnitellun käsittelyn kesto;

               d)

               kolmansiin osapuoliin sovellettavat yleiset tai erityiset tietosuojasäännökset;

               e)

               se, ovatko kolmannet osapuolet hyväksyneet kyseisiä tietoja koskevat erityisehdot, joita Europol on edellyttänyt.

      IV   LUKU

         Erityisehdot henkilötietojen toimittamiselle

   15 artikla
   Tarkoitukset, joita varten henkilötietoja toimitetaan
   1.   Pyydettyjä henkilötietoja ei toimiteta, jos pyynnöstä puuttuu pyynnön tarkoitus ja syy.
   2.   Sellaisten henkilötietojen toimittaminen, joista ilmenee rotu tai etninen alkuperä, poliittisia mielipiteitä, uskonnollinen tai filosofinen vakaumus tai ammattiyhdistyksen jäsenyys tai jotka koskevat henkilön terveyttä tai seksuaalista käyttäytymistä, ei ole sallittua, jollei se ole ehdottoman välttämätöntä.
   16 artikla
   Henkilötietojen oikaiseminen ja poistaminen
   1.   Europolin on toimittaessaan henkilötietoja EU:n elimelle tai kolmannelle osapuolelle varmistettava, että vastaanottava EU:n elin tai kolmas osapuoli sitoutuu siihen, että henkilötiedot oikaistaan tai poistetaan, jos käy ilmi, että ne ovat virheellisiä, epätarkkoja, vanhentuneita tai että niitä ei olisi pitänyt toimittaa. Jos Europol huomaa, että henkilötiedot ovat virheellisiä, epätarkkoja, vanhentuneita tai että niitä ei olisi pitänyt toimittaa, vastaanottavalle EU:n elimelle tai kolmannelle osapuolelle on ilmoitettava siitä välittömästi ja sitä on pyydettävä ilmoittamaan Europolille, että tiedot oikaistaan tai poistetaan. Johtaja tiedottaa hallintoneuvostolle ja yhteiselle valvontaviranomaiselle Europolin toimista tällä alalla.
   2.   Sopimuksissa on määrättävä velvoitteesta oikaista tai poistaa tietoja 1 kohdassa tarkoitetun menettelyn mukaisesti.
   3.   Europolin on henkilötietoja toimittaessaan varmistettava, että vastaanottava EU:n elin tai kolmas osapuoli sitoutuu siihen, että tiedot poistetaan, kun niitä ei enää tarvita niihin tarkoituksiin, joita varten ne on toimitettu.

      V   LUKU

         Tietojen toimittaminen edelleen EU:n elimille ja kolmansille osapuolille

   17 artikla
   Toimivaltaiset viranomaiset ja tietojen toimittaminen edelleen
   1.   Europolin suorittama henkilötietojen toimittaminen kolmansille valtioille ja niiden välittäminen edelleen kyseisissä valtioissa on rajoitettava koskemaan toimivaltaisia viranomaisia, jotka on nimenomaisesti mainittava sopimuksissa.
   2.   Europol pyrkii sopimusneuvotteluissa kaikin tavoin varmistamaan, että kolmas valtio mahdollisuuksien mukaan nimeää yhden toimivaltaisen viranomaisen toimimaan kansallisena yhteyspisteenä Europolin ja kyseisen kolmannen valtion muiden toimivaltaisten viranomaisten välillä.
   3.   Henkilötietoja toimittaessaan Europolin on varmistettava, että vastaanottava EU:n elin tai kolmas osapuoli sitoutuu siihen, että kyseisiä tietoja toimitetaan edelleen ainoastaan toimivaltaisille viranomaisille ja että tämä tapahtuu samoin ehdoin kuin tietojen ensimmäinen toimitus.
   4.   Jos kolmas valtio ei voi nimetä yhtä toimivaltaista viranomaista toimimaan kansallisena yhteyspisteenä, sopimuksissa voidaan poikkeuksellisesti määrätä siitä, että Europol toimittaa tiedot suoraan yhdelle tai useammalle toimivaltaiselle viranomaiselle kyseisessä kolmannessa valtiossa.
   18 artikla
   Ehdot tietojen edelleen toimittamiselle
   1.   Europol toimittaa henkilötietoja kolmannen valtion toimivaltaiselle viranomaiselle tai jollekin organisaatiolle tai EU:n elimelle ainoastaan, jos kyseinen viranomainen, organisaatio tai elin suostuu olemaan välittämättä kyseisiä henkilötietoja muille EU:n elimille tai kolmansille osapuolille muutoin kuin 2 kohdassa säädetyin ehdoin.
   2.   Kolmannen valtion toimivaltainen viranomainen, organisaatio tai EU:n elin, jonka kanssa Europol on tehnyt operatiivisen sopimuksen, voi toimittaa henkilötietoja edelleen ainoastaan

               a)

               Europolin etukäteen antamalla suostumuksella, jos henkilötiedot vastaanottava EU:n elin tai kolmas osapuoli on tehnyt Europolin kanssa operatiivisen sopimuksen; tai

               b)

               poikkeuksellisesti johtajan luvalla, jos tämä EU:n elimeen tai kolmanteen osapuoleen sovellettavan tietosuojatason huomioon ottaen katsoo, että EU:n elimen tai kolmannen osapuolen on ehdottoman tarpeellista toimittaa henkilötiedot edelleen

                           i)

                           asianomaisten jäsenvaltioiden olennaisten etujen suojelemiseksi, jotka ovat Europolin tavoitteiden puitteissa, tai

                           ii)

                           rikokseen tai terrorismin uhkaan liittyvän välittömän vaaran estämiseksi.

         3.   Jäsenvaltion Europolille ilmoittamien tietojen toimittaminen edelleen ei ole sallittua ilman kyseisen jäsenvaltion etukäteen antamaa suostumusta. Johtaja ilmoittaa kyseiselle jäsenvaltiolle syyt, joiden perusteella tiedot toimitetaan jonkin EU:n elimen tai kolmannen osapuolen kautta eikä suoraan.

      VI   LUKU

         Erityisehdot, joilla Europol vastaanottaa tietoja kolmansilta osapuolilta

   19 artikla
   Tietolähteen ja tietojen arviointi
   1.   Europolin vastaanottamien tietojen ja tietolähteen luotettavuuden määrittämiseksi Europol pyytää EU:n elintä tai kolmatta osapuolta mahdollisuuksien mukaan arvioimaan tiedot ja tietolähteen Europolin analyysitietokantoja koskevien täytäntöönpanosääntöjen hyväksymisestä 30 päivänä marraskuuta 2009 tehdyn neuvoston päätöksen 2009/936/YOS (2), jäljempänä ’Europolin analyysitietokantoja koskevat säännöt’, 12 artiklassa säädettyjen kriteerien mukaisesti.
   2.   Jos tätä arviointia ei tehdä, Europol pyrkii mahdollisuuksien mukaan arvioimaan tietolähteen tai tietojen luotettavuuden jo hallussaan olevien tietojen perusteella Europolin analyysitietokantoja koskevien sääntöjen 12 artiklassa säädettyjen kriteerien mukaisesti.
   3.   Tekemässään sopimuksessa Europol ja EU:n elin tai kolmas osapuoli voivat yleisellä tasolla sopia tietyntyyppisten tietojen ja tiettyjen tietolähteiden arvioimisesta Europolin analyysitietokantoja koskevien sääntöjen 12 artiklassa säädettyjen kriteerien mukaisesti.
   20 artikla
   Europolin vastaanottamien tietojen oikaiseminen ja poistaminen
   1.   Sopimuksissa on määrättävä, että EU:n elimen tai kolmannen osapuolen on ilmoitettava Europolille, kun se oikaisee tai poistaa Europolille toimitettuja tietoja.
   2.   Kun EU:n elin tai kolmas osapuoli ilmoittaa Europolille oikaisseensa tai poistaneensa Europolille toimitettuja tietoja, Europol oikaisee tai poistaa kyseiset tiedot vastaavasti. Europol ei poista tietoja, jos niitä on edelleen käsiteltävä kyseessä olevaa analyysitietokantaa varten tai, jos tiedot on tallennettu toiseen Europolin tietokantaan, Europol pitää kyseisiä tietoja edelleen tärkeinä sellaisten muiden tietojen perusteella, jotka ovat laajempia kuin tiedot toimittaneen EU:n elimen tai kolmannen osapuolen hallussa olevat tiedot. Europol ilmoittaa kyseiselle EU:n elimelle tai kolmannelle osapuolelle, jos se säilyttää tällaiset tiedot edelleen.
   3.   Jos Europolilla on syytä katsoa, että toimitetut tiedot ovat epätarkkoja tai vanhentuneita, se ilmoittaa siitä tiedot toimittaneelle EU:n elimelle tai kolmannelle osapuolelle ja pyytää EU:n elintä tai kolmatta osapuolta ilmoittamaan Europolille kantansa asiassa. Jos Europol oikaisee tai poistaa tietoja Europol-päätöksen 31 artiklan 1 kohdan mukaisesti, se ilmoittaa tiedot toimittaneelle EU:n elimelle tai kolmannelle osapuolelle tietojen oikaisemisesta tai poistamisesta.
   4.   Tietoja, jotka kolmas valtio on selkeästi saanut tavalla, jolla selvästi loukataan ihmisoikeuksia, ei käsitellä, sanotun kuitenkaan rajoittamatta Europol-päätöksen 31 artiklan soveltamista.
   5.   Sopimuksissa on määrättävä, että EU:n elimen tai kolmannen osapuolen on mahdollisuuksien mukaan ilmoitettava Europolille, jos kyseisellä EU:n elimellä tai kolmannella osapuolella on syytä katsoa, että toimitetut tiedot ovat epätarkkoja tai vanhentuneita.
   IV   OSASTO

      LOPPUSÄÄNNÖKSET

   21 artikla
   Voimaantulo
   Nämä säännöt tulevat voimaan 1 päivänä tammikuuta 2010.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  EUVL L 121, 15.5.2009, s. 37.

      (2)  Katso tämän virallisen lehden sivu 14


title: Euroopan keskuspankin päätös (EU) 2016/1974, annettu 31 päivänä lokakuuta 2016, toisesta kohdennettujen pitempiaikaisten rahoitusoperaatioiden sarjasta annetun päätöksen (EU) 2016/810 (EKP/2016/10) muuttamisesta (EKP/2016/30)

text:
               11.11.2016

               FI

               Euroopan unionin virallinen lehti

               L 304/7

         EUROOPAN KESKUSPANKIN PÄÄTÖS (EU) 2016/1974,
   annettu 31 päivänä lokakuuta 2016,
   toisesta kohdennettujen pitempiaikaisten rahoitusoperaatioiden sarjasta annetun päätöksen (EU) 2016/810 (EKP/2016/10) muuttamisesta (EKP/2016/30)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan, 12.1 artiklan, 18.1 artiklan toisen luetelmakohdan ja 34.1 artiklan toisen luetelmakohdan,
   sekä katsoo seuraavaa:

               (1)

               Hintavakauden säilyttämistä koskevan tehtävänsä toteuttamiseksi Euroopan keskuspankin neuvosto hyväksyi 28 päivänä huhtikuuta 2016 päätöksen (EU) 2016/810 (EKP/2016/10) (1), jolla pyritään parantamaan entisestään yksityisen sektorin luottoehtoja ja edistämään luotonantoa. Kyseisessä päätöksessä täsmennetään kesäkuun 2016 ja maaliskuun 2017 välisenä aikana neljännesvuosittain toteutettavien neljän kohdennetun pitempiaikaisen rahoitusoperaation (TLTRO II) sarjan yksityiskohdat.

               (2)

               Jotta poistettaisiin EKP:n verkkosivuilla julkaistun TLTRO II -operaatioiden viitteellisen kalenterin osoittaman määräajan, jonka kuluessa vastuulaitoksen on tehtävä ryhmän kokoonpanon muutosta koskeva hakemus, ja päätöksen (EU) 2016/810 (EKP/2016/10) 3 artiklan 7 kohdan a alakohdassa mainitun ajanjakson välinen epäjohdonmukaisuus, EKP:n neuvosto on päättänyt, että jos TLTRO II -ryhmän kokoonpanoa koskevia muutoksia hyväksytään päätöksen (EU) 2016/810 (ECB/2016/10) 3 artiklan 5 kohdan mukaisesti tai jos niitä tapahtuu saman päätöksen 3 artiklan 6 kohdan b tai c alakohdan mukaisesti, vastuulaitos voi osallistua TLTRO II -operaatioon TLTRO II -ryhmänsä uuden kokoonpanon perusteella sen jälkeen, kun se on saanut kansalliselta keskuspankiltaan vahvistuksen TLTRO II -ryhmän uuden kokoonpanon hyväksymisestä.

               (3)

               Tämän vuoksi päätös (EU) 2016/810 (EKP/2016/10) olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutokset
   Muutetaan päätös (EU) 2016/810 (EKP/2016/10) seuraavasti:

               1)

               Korvataan 3 artiklan 6 kohdan b alakohdan i alakohta seuraavasti:

                           ”i)

                           vastuulaitos hakee kansalliselta keskuspankiltaan hyväksynnän TLTRO II -ryhmän kokoonpanon muutokselle EKP:n verkkosivuilla julkaistun TLTRO II -operaatioiden viitteellisen kalenterin mukaisesti;”

               2)

               korvataan 3 artiklan 7 kohdan a alakohta seuraavasti:

                           ”a)

                           Sellaisten muutosten osalta, joihin sovelletaan 5 kohtaa tai 6 kohdan b tai c alakohtaa, vastuulaitos saa osallistua TLTRO II -operaatioihin TLTRO II -ryhmänsä uuden kokoonpanon perusteella ensi kertaa vasta kun se on saanut kansalliselta keskuspankiltaan vahvistuksen siitä, että TLTRO II -ryhmän uusi kokoonpano on hyväksytty; ja”.

         2 artikla
   Voimaantulo
   Tämä päätös tulee voimaan 31 päivänä lokakuuta 2016.

      Tehty Frankfurt am Mainissa 31 päivänä lokakuuta 2016.

            EKP:n neuvoston puolesta

            EKP:n puheenjohtaja

         Mario DRAGHI

      (1)  Euroopan keskuspankin päätös (EU) 2016/810, annettu 28 päivänä huhtikuuta 2016, toisesta kohdennettujen pitempiaikaisten rahoitusoperaatioiden sarjasta (EKP/2016/10) (EUVL L 132, 21.5.2016, s. 107).